Laburpena ( 47. zk.), 2019ko martxoaren 7a, osteguna\nPDF (448 KB - 4 orri.)\nAGINDUA, 2019ko otsailaren 21ekoa, Ingurumen, Lurralde Plangintza eta Etxebizitzako sailburuarena, Ingurumen, Lurralde Plangintza eta Etxebizitza Saileko behin-behineko langile bat lanpostutik kentzea xedatzen duena.\n84/2019 EBAZPENA, otsailaren 1ekoa, Donostialdea Erakunde Sanitario Integratuko zuzendari kudeatzailearena. Honen bidez, lau urterako izendatu da, aldi baterako, luzatzeko aukerarekin, Adolfo Lopez de Munain Arregui jauna Osakidetza-Euskal osasun zerbitzuko Donostia Unibertsitate Ospitaleko zerbitzu sanitarioko buru, espezialitate honetan: Neurologia.\n179/2019 EBAZPENA, otsailaren 19koa, Osakidetza-Euskal osasun zerbitzuko zuzendari nagusiarena, zeinaren bidez ebazpen honen akatsak zuzentzen baitira: 99/2019 Ebazpena, urtarrilaren 24koa, Osakidetza-Euskal osasun zerbitzuko zuzendari nagusiarena, destinoa Osakidetza-Euskal osasun zerbitzuko zerbitzu-erakundeetan duten Kudeaketa eta Zerbitzuetako langileen (administrazio eta kudeaketako goi-mailako teknikari, ekonomiako goi-mailako teknikari, juridikoko goi-mailako teknikari eta antolaketako goi-mailako teknikariak izan ezik) lekualdatze-lehiaketan onartutakoen eta baztertutakoen zerrendak argitaratzen dituena eta deitutako destinoen behin betiko esleipena egiten duena.\nIRAGARKIA, Bilbao-Basurtuko ESIan izendapen askearen bitartez San Inazioko Lehen Mailako Arretako unitateburuaren Ianpostua esleitzeari buruzkoa.\nIRAGARKIA, Donostialdea ESIan izendapen askearen bitartez Errenteria-Iztietako Lehen Mailako Arretako unitateburuaren lanpostua esleitzeari buruzkoa.\nIRAGARKIA, Donostialdea ESIko izendapen askearen bitartez Zarauzko Lehen Mailako Arretako unitateburuaren lanpostua esleitzeari buruzkoa.\nIRAGARKIA, Gorlizko Ospitalean izendapen askearen bitartez Zuzendaritza Asistentzialeko idazkari lanpostu bat betetzeko deialdiari buruzkoa.\nIRAGARKIA, Goierri-Urola Garaia ESIan izendapen askearen bitartez Larrialdietako Gainbegirale lanpostu bat betetzeko deialdiari buruzkoa.\nIRAGARKIA, Arrigorriagako Udalaren 2019. urterako enplegu publikoaren eskaintzari buruzkoa.\nIRAGARKIA, Lekeitioko Udalaren 2019. urterako enplegu publikoaren eskaintza onartzeari buruzkoa.\nEBAZPENA, 2019ko otsailaren 27koa, Natura Ondare eta Klima Aldaketaren zuzendariarena, zeinaren bitartez zuzentzen baitira Euskal Autonomia Erkidegoko unibertsitateaz kanpoko ikastetxeei Eskolako Agenda 21 programa garatzeko dirulaguntzak emateko deialdiaren 2018ko abenduaren 27ko Ebazpenean antzemandako akatsak.\nAGINDUA, 2019ko otsailaren 7koa, Hezkuntzako sailburuarena, Elorrioko «María Mediadora» Haur, Lehen eta Bigarren Hezkuntzako ikastetxe pribatuaren (Bizkaia) izen espezifikoa aldatzeko baimena emateko dena.\nAGINDUA, 2019ko otsailaren 25ekoa, Hezkuntzako sailburuarena, zeinaren bidez aldatzen baita Arrasateko (Gipuzkoan) Mondragon Goi Eskola Politeknikoa - J. M.ª Arizmendiarrieta S. Coop. Bigarren Hezkuntzako ikastetxe pribatuaren baimena.\nEDIKTUA, 343/2018 hitzezko judizioaren ondoriozkoa.\nEDIKTUA, ezkontzaz kanpoko seme-alabentzako neurrietarako 89/2018 prozeduraren ondoriozkoa.\nEDIKTUA, 426/2018 hitzezko judizioaren ondoriozkoa.\nEDIKTUA, adostasunik gabeko dibortzioari buruz bideratutako 50/2018 prozeduraren ondoriozkoa.\nEDIKTUA, ezkontza-erregimena likidatzeko prozedurari dagokiona (180/2018 zenbakia).\nIRAGARKIA, 2019ko otsailaren 28koa, Gipuzkoako Etxebizitzako lurralde-ordezkariarena, esleipen prozedura baten hautaketa indarrik gabe uzten duen ebazpena jakinaraztekoa.\nIRAGARKIA, 2019ko martxoaren 1ekoa, Ingurumen, Lurralde Plangintza eta Etxebizitza Saileko Zerbitzu zuzendariarena, zeinaren bidez jakinarazten baitira Etxebizitzako sailburuordearen zenbait ebazpen.\nIRAGARKIA, Langileak Kudeatzeko zuzendariaren 2019ko otsailaren 20ko ebazpena jakinarazteko dena. Ebazpen horren bidez, eranskinean agertzen den interesatuaren ohiko irakaskuntzako funtzioak betetzeko ezgaitasun protokoloa ebazten da.\nIRAGARKIA, zeinaren bidez jakinarazten baita jasotako osasun zerbitzuengatik zor diren tasen zerrenda.\nIRAGARKIA, Kirol-ikuskizunetan egon daitekeen indarkeria, arrazakeria, xenofobia eta intolerantziaren aurkako uztailaren 11ko 19/2007 Legean ezarritakoa haustearren, zenbait zehapen-espedienteri hasiera emateko Joko eta Ikuskizunetako zuzendariak egindako ebazpenak jakinarazteko dena.\nEDIKTUA, 2019ko otsailaren 28koa, Laneko eta Gizarte Segurantzako zuzendariarena, (10511 kodea), zeinaren bidez jakinarazten baita Gipuzkoako Lurralde Ordezkaritzaren 105/11 zehapen-ebazpena.


Nola iritsi GUEÑES-BALMASEDA\nENKARTERRIKO SARRERA Bizkaia ukitzen duen lehenbiziko ibilbide hau hasteko Gueñes aukeratu dugu, bisitatu behar dugun eskualdeko ekialdeko muturrean. Zehatz-mehatz esatearren, herriko udaletxea eta eliza kokatzen diren gunean hasiko gara, Bilbotik dakarkigun errepidea utzi eta Galdameserako norabidea hartzen dugun bidegurutzean bertan. Erromatarren garaian merkatal gune garrantzitsua, gaur egun ondare interesgarria zaintzen duen erdi nekazari erdi hiri kutsuko udalerria da. Erdigunean, lehenbizi udaletxeak berak gure arreta piztuko du, Urrutiatarren jauregi burges ikusgarria, eta metro batzuk atzerago, Andra Mari Parrokiaren aurrealde bikaina, “Eguzkia” izenaz ezaguna eta gotiko loretsu eta isabeldarraren arteko trantsizioaren adibide ederra. Eliza bera XVI.ekoa da, XI-XII. mendeko beste baten gainean berreraikia. Honez gain, Gueñesen jauretxe bat baino gehiago ikusteko parada duzue, Arangoiti, Estrada edo Zeribai kasu.\nEliza eskuman utziz, Zallarantz abiatuko gara, horrela kilometro batera Aranguren auzotik pasatuz. Zallako erdigunea bera, pare bat gehiagotara harrapatuko dugu. Altzarigintzan ospe handia duen herri honetan monumenturik aipagarrienak barneluzego bakarreko San Migel Parrokia (XII. mendekoa eta XVIII. mendean berreraikia) apaindua, eta Terreros Erdi Aroko Dorretxea direla esan dezakegu.\nErdigunean bertan, Balmasedarako norabidea geroagorako utziz, une honetan eskumarantz joko dugu, Otxaran-Sopuerta bidean. Horrela, hiruzpalau kilometroren bueltan Otxaran auzo menditsura iritsi eta berriz ere eskuinera joko dugu, bide politean zehar laister gure hurrengo helmuga ikusgarria ikusiko dugularik: Urreztieta (Avellaneda) eta bertako Juntetxea.\nJauretxe eta dorretxez jositako Garape-Sopuertako auzo hau Bizkaiko nobleziako zati garrantzitsu baten jatorria izan da, Enkartazioetako Juntetxearen bilgune izateaz gain. Juntetxea bera edo Urreztieta dorretxea, paraje ederrean kokatutako gaztelu itxurako eraikin ikusgarria da. Gaur egun, bertan Enkarterriko Museoa dugu, eskualde honetako historia eta bizimodura hurbilduko gaituena. Zabalik: asteartetik larunbatera 10-14 eta 16-18 artean (udaldean 10-14 eta 17-19); jaiegunetan goizez. Sarrera dohainik.\nBerriz ere Otxaranen, oraingoan Balmasedarantz joko dugu, lehenbizi eskuinerantz eta laister alderantziz. Azkenik, 14,5. km.an Balmasedan sartuko gara, kilometro erdi geroago elizaren ondoan aparkatzeko leku egokia dugula. Historian garrantzi handikoa izan den hiri honek Erdi Aroko kale-trazadura gordetzen du, Bizkaiko ikurrik ospetsuenetakoa den Muza Zubi Zahar eta hainbat monumentu erlijioso eta zibilekin batera. Orokorrean, Bizkaiko alde honetako hiririk interesgarrienetakoa da.\nHiriko sarreran dagoen bidegurutzean berriz, oraingoan Turtziozerantz abiatuko gara. Puntu horretatik hiru bat kilometrora dagoen bidegurutzean ere ezkerrera jo behar dugu, beti ere mende-balderantz.\nARTZENTALES ETA TURTZIOZ Ibilbidearen 21,5. kilometroan Artzentalesen sartzen gara, auzo guztiak erabat sakabanaturik dituen udalerrian alegia. Horietako bat, Traslaviña berdetsua, pare bat kilometro aurrerago pasatuko dugu. Udalerriaren zentrua honen ondoko San Migel kontsideratu dezakegu, bertan aurkituko baititugu San Migel Linares eliza eta udaletxea. Bien arteko plazaren erdian, oraindik aintzinako Kontzejua biltzen zuen haritzak dirau.\n29,5. km.an Cantabriaren menpe segitzen duen Turtzioz-Billaberde (Villaverde de Trucios) zeharkatuko dugu, Aguera ibaiaren ertzean kokatutako abeltzain-nekazal herritxoa. Bizkaiko mendebaldean dagoen Cantabriar uharte honetan, herri honez gain, segituan bere ondotik pasako garen Villanueva ere kokatzen da, beste populagune batzuen artean.\nBerehala errepide makalak gorako joera hartuko du, eta 33. kilometrorako lehenbiziko panoramika politak behatzen hasiko gara, hiru kilometro beranduago Escrita Mendatea harrapatzen dugun arte.\nBalmaseda Bizkaiko Jaurerriko hiririk zaharrenetariko bat da, eta Enkartazioetako gunerik garrantzitsuena. 1199an sortu zen hiria, bere foru propioaz. Denboraz, merkataritzarako ezinbesteko pasabide izanez, aduana eta merkatal gune garrantzitsu bihurtu zen. XVIII. mendetik aurrera Urduñako bidea irekitzean bere garrantzia beherantz joan zen.\nHiriko erdigunea Erdi Aroko itxurakoa da, eta arkitektonikoki aberatsa. Ibaiarekiko lau kale paralelotan banatzen da: Martin Mendia, Pio Bermejillo, Korreria eta Aldapa.\nHerriaren sarreran San Seberino Parrokia dugu, izen bereko plazan eta udaletxe neogotikoaren alboan. Gotiko berantiarreko eliza (XIV-XV), XVIII. mendean berriztatu eta pinakulu, txapitel eta gailurreria barrokoa erantsi zizkioten. Hiru barneluzegoko barrualdean gurutzeria-sabaia eta hilobi gotikoak azpimarratuko ditugu.\nElizaren alboko Korreria kalea segituz, Urrutia jauregira iritsiko gara, XIX.eko neoklasikoa. Kantoietan Urrutiarren armarriak ikusiko ditugu. Ibairantz joaz, Pio Bermejillo kalean sartuko gara eta bertan Buñuel Markesen jauregia dugu, XVII. mendekoa, barroko eta neoklasikoa nahastuz egina. Pixka bat aurrerago, eta San Juan plaza zeharkatuz, XV. mendeko Berpizkundeko San Juan eliza parez-pare geratzen zaigu.\nHau ere atzean utziz, Kadagua ibairaino iristen gara, gure eskuinera Balmasedako ikurra, Zubi Zaharra dugula. Merkatarien pasabide zen zubi hau, Bizkaia eta Gaztelaren arteko aduana funtzioarekin, Balmasedako sarreretako bat zen. XIII. mendean eraikia, erdiko arku oso garaia du, eta alboetan beste txikiago bi. Atxekiriko dorrona berriagoa da, eta harresien ateetako bat zen. Azkenik, Martin Mendia kalea jarraituz, Santa Klara komentu-eliza-museoa dugu.\nSan Roque (abuztuak 16)\nSan Seberino (urriak 23)\nBalmasedako ibaia, eta atzean Zubi Zahar ospetsua\nUrreztietako Juntetxea historian Enkarterrikoen bilgune izan da.


Gurutze Berri, gozatu dezagun ehizaz | Gastrofesta\nUrr 21, 2013 | Oraitz García Recondo | No comment | Jatetxeak, Oarsoaldea\nData hauetan, ehizatzera joaten den jende asko dago, gero sukaldean jarrri eta ehizatutakoarekin plater goxoak prestatzen dituztelarik. Baina ehizan aritzea ere ez dago guztion eskura eta ez da denon gustokoa ere, baina gastronomiaren zaletu denari, beti gustatzen zaio ehizako plateren bat edo beste dastatzea. Azken hauetako bat baldin bazara, gaurkoan Oiartzun-go Gurutze Auzora gerturatzeko gonbita luzatzen dizugu, bertan kokatua dagoen Gurutze Berri-n ehizako sukaldaritza bikain batekin gozatu ahal izateko.\nMaria Luisa Ruiz eta Xabier Zapirain senar-emazteek jarri zuten martxan jatetxea hau 1969. urtean. Ia 45 urteko ibilbide honetan, euren seme Gorka eta Xabier Zapirainen laguntza izan dute, gaur egun Gurutze Berriren zuzendaritza daramatelarik, bere ibilbide osoan jatetxearen ezaugarri izan den goi mailako sukaldaritza hori mantentzen dutelarik.\nGurutze Berrin, euskal sukaldaritza tradizional bikain batekin gozatzeko aukera izango dugu, non protagonismo handia izaten duten denboraldiko produktuek eta atzerriko sukaldaritzaren ikutua duten platerak ere aurkituko ditugun. Baina bere sukaldaritzaren ezaugarri garrantzitsuenetako bat da, denboraldian eskaintzen dituzten ehizako plateren maila eta kalitatea.\nUrriaren 1ean jarri zen martxan 2013 honetako ehiza denboraldia. Denboraldi honek 2014. urteko urtarrilak 6 arte iraungo du. Hiru hilabete hauetan zehar, jendeak honako ehiza platerak dastatzeko aukera izango du: untxi basatiaren terrina, eper eta foie entsalada, uso salmis-a, eperra cazadora eran, orein solomoa fruitu eta gaztain purearekin, erbi civet-a, erbi solomoa eta basurdea indabarekin. Plater guzti hauen artean aukeratzea zaila gertatzen zaigula? Ez kezkatu, ehizako dastatze menua aukeratu eta bertan 4 razio erdi, postrea, kafea eta ardoaz gozatu ahal izango dugu, 45€-ren truke.\nBaina ez pentsa Gurutze Berri-ko gastronomia eskaintza guztia ehizan oinarritzen denik, honetaz gain maila handiko euskal sukaldaritza tradizionalaz ere prestatzen dute, sarrerakoetan foie terrina edota onttoak labean dastatu ditzakegularik. Ezin ahaztu ostrak, orain denboraldia hasi berritan eskaintzen dituztenak.\nArrainei dagokionez, erreboilo basatia curry-arekin, ranero eran prestatutako bakailaoa edota kokotxak saltsan eskaintzen dizkigute. Haragi aukeran berriz foie sagarrarekin, tripakiak edota arkume musaca ditugu.\nGastronomia omenaldi honi ahalik eta amaiera borobilena eskaintze aldera, etxean prestaturiko postre aukera zabala dute, horien artean daude txokolatezko soufflea, sagar tarta, ogi-torrada arrozesne kremarekin edota trufazko pasteltxoak.\nGurutze Berrin, janari ederraz gain, ardo aukeraketa zaindu bat daukate. Horietatik berezienak, ardo “zaharrak” dira, besteak beste 1925. urteko “Marques de Riscal” ardo bat dute upategian gordeta eta horrela 1970. urteko ardoak aurkitu arte.\nJatetxeaz gain, Gurutze Berrik ere 36 logelako hotel bat du eta gure ezkontza bertan ospatu ezkero, Rolls Royce bezalako kote klasikoak erabiltzeko aukera eskaintzen digute.\nGerturatu Gurutze Berrira, ehizako eta euskal sukaldaritza tradizional bikain batekin gozatzeko. On egin!\nJantokia: Para 300 comensales\nItxi: Domingo noche y lunes\nSalneurria: Karta 45-50€ / Eguneko menua 18€ / Asteburuko menua 29€ / Ehiza dastatze menua 45€


Amatasuna eta feminismoa oinarri dituen 'M ama* eme* ume*' liburua aurkeztu dute egileek Deban — Debako udala\nAmatasuna eta feminismoa oinarri dituen 'M ama* eme* ume*' liburua aurkeztu dute egileek Deban\nErika Lagomak eta Estitxu Fernandezek feminismotik eta amatasunetik pentsatu eta gauzatutako liburua da 'M ama* eme* ume*' liburua, biak lotzen dituena. Amatasun bakarra ez dagoela-eta, hausnarketarako gonbita egiten du liburuak. 2021. urteko Tene Mujika saria jaso zuten bi lesakarrek liburua ontzeko. Maiatzaren 5ean aurkeztu dute liburua lehenik Donostian, prentsari, eta ondoren Debako udaletxean egin den ekitaldian.\nAmatasuna hamahiru lekukotasun jasoz landu dute, hamaika ama eta bi aitaren testigantza bana: bikotedunak eta bikotegabeak, heterosexualak eta homosexualak, amabakarrak, adoptatzaileak, ama ez izatea erabakitakoak… Askotarikoak dira esperientziak eta bizikizunak, ugariak iritziak eta desberdinak mundu-ikuskerak; guztiak ere aberasgarriak eta zer pentsatua ematen dutenak.\nGilen Garcia Debako alkateak ongi etorri egin zien. Idazleekin batera Xabier Mendiguren editorea aritu zen aurkezpenean. Alkateak Tene Mujikarekin lotura egin zuen, bi erpinetik: emakume izatearekin eta euskararekin. Tene Mujika hil zeneko 40. urteurrenaren testuinguruan Udala egiten ari den ekimenen inguruan ere aritu zen, eta esan zuen bereziki garrantzitsua iruditzen zaiola liburu hau, hain justu lantzen duen gaiagatik eta kokatuta dagoen momentuagatik.\nKultur Shareak egindako BIDEOA:


Tradizio oso baten errepasoa - Diario de Noticias de Alava\nLarunbat honetan, Ibaiondoko Gizarte Etxeak Ekidako 'Manifestua' ikuskizuna aurkeztuko du arratsaldeko 19:00etan\neunate f. domínguez 04.06.2021 | 00:19\nLerro hauekin batera doazen irudietan, ikuskizunaren kartela eta taldea interpretazio batean. Utzita\nGASTEIZ– Manifestua diziplinarteko ikuskizun bat da, literatura, musika eta eszenografia uztartzen dituena. Oinarrizko asmoa Ekida kultur ekimen sozialistaren asmoak eta ideiak aurkeztea da. Hortik izena ere: asmo batzuk aurkezten dituen agiriari esaten bazaio manifestua, eta talde honektaula gainean egin nahi izan du hori. Horregatik, kapitalismoaren krisi historikoaz eta langileen antolakuntza sozialista berrabiatzeaz hitz egin nahi dute, baita lan horretan arteak bete dezakeen paperaz ere. Ekidako Manifestua ikuskizuna iritsi da Gasteizera, larunbat honetan, 19:00etan, Ibaiondoko Gizarte Etxean.\nEgoera historikoaren aurreko posizio iraultzaileaz eta arte sozialistaren eginbeharrez dihardute poemek, kantek eta testuak, oro har, testu osoak. Horrela, tradizio oso baten errepaso ere bihurtzen da ikuskizuna: emanaldietarako propio sortuez gain, tradizio sozialistari lotutako testuak eta abestiak ere badira, besteak beste. "Otsailean eman genuen Ekidaren sorreraren berri, eta bi hilabete inguru eman genituen Euskal Herriko hainbat lekutan aurkezpen-hitzaldiak egiten, gure asmoak eta proposamen politikoa zein diren zuzenean azaltzeko. Hala ere, Ekidaren asmoa kulturaren eta artearen esparruetan lan egitea denez gero, egokia iruditu zitzaigun arte-espresioen bitartez ere aurkeztea geure burua. Hortik dator Manifestua", azaldu du Paul Beitia, Ekida kultur ekimen sozialistako kideak egunkari honetan. "Esan bezala, diziplinarteko ikuskizun bat da: badira poemak, narrazioak, kantak, bertsoak... Tartekatu egiten ditugu guztiak, elkarren artean zentzu oso bat eman ahal izateko. Guztiak biltzen dituena eszenografia da, oholtza gaineko presentzia, argiztapena eta abarrak", erantsi egiten du.\nIldo horretatik jarraituz, ikuskizun hori egin ahal izateko, zortzi lagun igotzen dira agertoki gainera: hiru musikari, hiru abeslari eta bi narratzaile. Hala ere, Ekida ez da oholtza gainera igotzen den artista taldea bakarrik; parte hartzen dute lan teknikoez arduratzen direnek, antolakuntzan dabiltzanek, gidoigintzan aritu direnek ere badira. "Hain zuzen, Ekidatik egitura horiek guztiak garatu nahi ditugu, politika sozialista elikatuko duen artea garatzeko", azpimarratzen du Beitiak.\nMugimendu berria Ekidaren helburuetako bat kulturaren eta artearen esparrua ikuspegi sozialista batetik elkartzea da. Hain zuzen, Paul Beitiak dio kultura gizarte-klaseari oso lotuta dagoela, eta horregatik sustatu nahi dutela arte sozialista. Bere hitzetan, "azken urteetan Euskal Herrian garatu den mugimendu sozialistak, krisi garaiotan langileon antolakuntza iraultzailearen aldeko apustua egin duenak, hasieratik heldu izan dio nola edo hala kulturaren gaiari. Guk uste dugu kultura klaseari gero eta gehiago lotuta dagoela eta, zentzu horretan, langileok kulturalki ere bagaudela zapalduak. Horregatik egiten dugu politika sozialistaren alde, eta horregatik nahi dugu arte sozialista sustatu".\nMartxoan Gasteizko EHUko campusean ospatu zen Herri Unibertsitate Nazionalean estreinatu zuten Manifestua. Herri Unibertsitatea ikasle-mugimenduak urtero antolatzen duen egitasmoa da, maila handikoa eta berritzailea. "Ederra izan zen bertan parte hartzea. Jendeak, gainera, oso gustura hartu zuen ikuskizuna. Kanpoan ere gelditu ziren batzuk, sartu ezinda!", gogoratzen du. Ikuskizun horretaz Ibaiondoko Gizarte Etxean gozatzeko, sarrerak aldez aurretik erreserbatu behar dira. Doako sarrerak dira, baina aldez aurretik izena eta abizena bidali behar dira harremanak@ekida.eus helbidera.Ikuskizun horretaz gain, talde honek bere webgunea ere jarri du martxan, ikusleak egunean izateko. "Webgune bat ere jarri dugu martxan. Bertan, hilero, askotariko edukiz osatutako sorta bat igotzen dugu: gure tesi politikoen argipenak, erreportajeak eta elkarrizketak, artikuluak eta baita arte-ekoizpena ere, literatura eta musikaren diziplinetan, batik bat".\nDeitu zarata edo musika, baina entzun.\n"Gure disko berrian talde bezala izan dugun bilakaera pertsonala ikusten da; Arima taldean asko hazi gara".


Almidoi - Wikipedia, entziklopedia askea.\noxigeno, karbono, hidrogeno, Amilopektina eta Amilosa\npolisakarido eta sukaldaritzako osagai\nLehergarritasun gutxieneko kontzentrazioa\nstarch exposure (en)\n24SC3U704I, 4DGK8B7I3S, 79QS2MG2LP, 8I089SAH3T, 904CE6697V, O8232NY3SJ eta YAQ9FOE480\nAlmidoia landareetan baizik izaten ez den polisakaridoa da, alfa-glukosa molekulez osatua. Landare-zelularen biltegi energetikoa da, eta oso ugaria da zerealetan (garia, arroza, artoa...) eta baita tuberkuluetan ere (patata). Pikor handiak eratzen ditu landare-zelularen zitoplasman.\nAlmidoiaren formula (C6H10O5)n da, n aldakorra izanik (100.000 arte iritsiz). Hori dela eta, bere pisu molekularra ere aldakorra da, baina gehienetan oso altua (zenbait milioi dalton).\nAlmidoia glukosak pilatzen dituen egitura bat da, forma jakin batekoa.\nAlmidoia bi polimeroren nahasketaz osatua dago: amilosa eta amilopektina.\namilosak kate lineal luzea eratzen du, ez adarkatua, alfa-glukosaz osatua\namilopektinaren kateak, berriz, adarkadura asko ditu, ez da lineala.\nAlmidoi gehienetan amilosaren kopurua %25 ingurukoa da eta amilopektinarena %75-ekoa.\nAmilosa molekularen egitura.\nAlmidoia disolbaezina da ur hotzean eta alkoholean. Ur beroan, baina, ur-ahia sortzen du, zeinak iodo-disoluzio batean kolore urdina hartzen duen.\nAlmidoia landarearen erreserba energetikoa da. Bere erabateko hidrolisiak glukosa ematen duenez, landare-zelulak almidoia erabiltzen du bere behar energetikoak asetzeko, glukosa katabolizatuz.\nFotosintesian sortzen den glukosa gehiena, beraz, almidoi moduan gordetzen dute landareek.\nAlmidoia giza elikadurako gluzido iturri nagusia da, eta horrenbestez dietako funtsezko elikagaia da. Ugaria da ohiko elikagaietan (ogia, zerealak, lekaleak...), eta almidoiaren hidrolisiak —digestioan egiten dena— glukosa franko sortzen du.\nBNF: 12048827f (data)\nNúmero CAS: 9005-25-8\nOrriaren azken aldaketa: 27 ekaina 2020, 21:52.


Aldatutako berreskurapena nola instalatu erraz | Androidea\nNola instalatu aldatutako berreskurapena Android terminal askotan\nHurrengo artikuluan instalatzeko dagoen modu errazena erakutsiko dizuet Berreskurapena aldatu da Android terminal ugaritan, guztiak ordenagailu pertsonala eskura edukitzeko beharrik gabe eta doako aplikazio bat erabiliz Play denda de Google.\nAipatutako aplikazioari deitzen zaio RecoverX eta gero azaltzen dut nola funtzionatzen duen eta eskuragarri ditugun terminal guztientzat.\nErabili aurretik RecoverX berri bat flasheatu ahal izateko Berreskurapena aldatu da horretatik gauza garrantzitsuak egin ditzakezu, esate baterako, sistema eragile osoaren segurtasun kopiak edo prestatutako ROM prestatuak. Hori jakin beharko zenuke terminalak errotuta egon beharko du.\nFor Erro zure terminal eredu zehatza bilatzailea erabili beharko duzu Androidea edo ezean Google bilaketa zure Android modeloarekin bateragarria den tutoriala aurkitzeko.\nAplikazioak funtzionatzeko duen moduari dagokionez, instalatutakoan eman bezain erraza da Supererabiltzailearen baimenak, egin klik aplikazioaren interfazean aurkituko duzun botoi bakarrean, eta hautatu zerrenda batetik zure Android gailuaren eredu zuzena, hautatu Berreskurapen klasea eta, azkenean, egin klik instalazioan.\nHemen daude prozesuaren irudiak ondorengo argazki galerian:\nNola ikusten duzu berreskurapen berri baten instalazioa sekula ez den doako aplikazio hau erabiltzea baino errazagoa izan dela. Nik neuk probatu dut LG G2 nazioarteko eredua D802 eta arrakasta izan du.\nEsteka honetako modelo bateragarrien zerrenda.\nInformazio gehiago - UnlockRoot, gailu ugari errotzeko tresna\nArtikuluaren bide osoa: Androidea » Android aplikazioak » Nola instalatu aldatutako berreskurapena Android terminal askotan\nKath esan zuen\nN7000 oharrerako balio du?\nHau da, modelo bateragarrien zerrenda lehenago kontsultatu gabe instalatu nuen eta n7000 oharra ez da ateratzen. Eta benetan errazagoa da RecoveryX-ekin dauden berreskuratutako beste tutorialekin baino. : / Ezin al dut beste eredu bat jarri «Aukeratu zure gailua?\nNon deskargatzeko esteka aurkitzen dudan aldatutako berreskurapena instalatzeko eskerrik asko\nNola deskargatu aplikazioa nire Blu Dash JR gailuak Play Storerik ez badu? Eskerrik asko\nKefas esan zuen\nKaixo, ezin dut Xperia j erro, dagoeneko UnlockRoot Pro-rekin egin nuen, baina orain ezin da errotu, Xperia bertsioa 4.1.2 da, ST26a, eta root esploratzaile programak ezin du hori gabe funtzionatu . root ....... Zer egin behar dut?\nMarkatu kontaktuak Gmail-ekin gaurtik aurrera\nNola eguneratu Samsung Galaxy Tab 7 P1000 Android 4.4 Kit Kat-era


Cryptocurrency zorroak: instalazioa eta erabilera Linuxen - 2. zatia | Linuxetik\nAtzoko gure mezuarekin jarraituz, hau da, lehenengo 6aren instalazioari eta erabilerari buruzko lehen zatia "Cryptocurrency zorroak" (Cryptos zorroak) gure ezagunenak eta erabilienak Sistema eragile libreak eta irekiak urtean oinarrituta GNU / Linux, gaur beste 6 aztertuko ditugu.\ndu lehenengo 6 Hauek ziren: Armeria, Atomic Wallet, Bitcoin Core, Bither, Electrum Bitcoin Wallet eta Exodus. Eta hurrengo 6 Hauek izango dira: BitPay, Bitcoin Wallet Coin Space, Blockstream, Jaxx, MyMonero eta Samurai Wallet.\nArgitalpen honen lehenengo zatia aztertu nahi dutenek, argitalpen hau irakurtzen amaitu ondoren, beheko esteka honetan klik eginez egin dezakete:\n"Kripto zorroak" (Cryptocurrency zorroak / zorro digitalak) honela deskribatu ohi dira: Erabiltzaileek Blockchain plataforma batean eskuratutako beren kriptokonferentziak kudeatzeko aukera ematen duen zubia. Hau da, jasotzeko eta bidaltzeko eragiketak burutu ahal izateko software edo hardwarea, kriptografia moneta bakoitzaren blockchain sarearen bidez. Horrez gain, normalean gure kriptokonferentziaren gako publikoak eta gako pribatuak gordetzeko eta kudeatzeko diseinatu ohi da ". Crypto zorroak - Cryptocurrency zorroak: Linuxen instalazioa eta erabilera (1. zatia)\nCryptocurrency zorroak: Cryptos zorroak\n1 Cryptocurrency zorroak: Cryptos zorroak\n1.1 6 kriptokonferentzia zorro gehiago instalatu eta erabiltzea\n1.1.2 Bitcoin zorroaren txanpon espazioa\n1.1.6 Samuraien zorroa\nBeste 6 horien instalazioa eta erabilera aztertu aurretik Cryptocurrency zorroak, berriro gogoratuko dugu guztion onurarako, a erabiliko dugula Respin (zuzeneko eta instalatzeko argazkia) pertsonalizatutako izena Mirariak GNU / Linux oinarrian dagoena MX Linux, eta gure ondoren eraiki zen «MX Linux Snapshot Guide» eta optimizatua Kripto aktiboen meatzaritza digitalagomendio askoren artean, gure argitalpenean jasotakoei jarraituz «Bihurtu zure GNU / Linux Meatzaritza Digitalerako egokia den sistema eragile».\n6 kriptokonferentzia zorro gehiago instalatu eta erabiltzea\nBitPay zure instalatu daiteke Snap bateragarria den GNU / Linux distroa, ondorengo estekan adierazten den moduan «Gaitu Snap Debian eta instalatu BitPay«. Hori dela eta, bere instalazioa eta erabilera oso erraza izan daiteke. Gure kasu azterketan Mirariak, deskargatu eta instalatu ondoren komando hau erabiliz terminalaren bidez, bidez abiarazi dezakegu Menú nagusia.\nTxanpon zorroa zure instalatu daiteke Snap bateragarria den GNU / Linux distroa, ondorengo estekan adierazten den moduan «Gaitu Snap Debian eta instalatu Coin Wallet«. Hori dela eta, bere instalazioa eta erabilera oso erraza izan daiteke.\nHala ere, gure kasu azterketan Mirariak, terminalaren bidez ondorengo komandoaren bidez deskargatu eta instalatu ondoren, kontsolaren bidez soilik abiarazi ahal izango dugu, lotura zuzena ez baita automatikoki sortu Menú nagusia.\nBlockstream Green zure webgunetik deskarga daiteke deskarga atal ofiziala en ".AppImage" formatua. Hori dela eta, bere instalazioa eta erabilera oso erraza izan daiteke. Gure kasu azterketan Mirariak, deskargatu ondoren deskargatutako fitxategia, eta horietan lehenengo exekuzio baimenak aplikatzen ditugu.\nHala ere, ez du esteka zuzenik sortu Menu nagusia, Ez nuen instalazioaren arrastorik utzi inongo ibilbidetan Sistema eragilea. Beraz, suposatzen da, aukera guztietan hasteko, exekutagarria sakatu behar duzula ".AppImage".\nJaxx zure webgunetik deskarga daiteke deskarga atal ofiziala en ".AppImage" formatua. Hori dela eta, bere instalazioa eta erabilera oso erraza izan daiteke. Gure kasu azterketan Mirariak, deskargatu ondoren deskargatutako fitxategia parametroarekin kontsola bidez «--no-sandbox», eta horietan lehenengo exekuzio baimenak aplikatzen ditugu.\nHala ere, ez du esteka zuzenik sortu Menu nagusia, eta ez du instalazioaren arrastorik utzi inongo sistema eragileren bidez. Hori dela eta, suposatzen da aukera guztietan abiarazteko terminalaren bidez exekutatu behar dela edo aipatutako parametroarekin lotura zuzena sortu behar dela.\nNireMoneroa zure webgunetik deskarga daiteke webgune ofiziala en ".AppImage" formatua. Hori dela eta, bere instalazioa eta erabilera oso erraza izan daiteke. Gure kasu azterketan Mirariak, deskargatu ondoren deskargatutako fitxategia, eta horietan lehenengo exekuzio baimenak aplikatzen ditugu.\nSamurai Wallet zure webgunetik deskarga daiteke deskarga atal ofiziala en ".deb" formatua. Hori dela eta, bere instalazioa eta erabilera oso erraza izan daiteke. Gure kasu azterketan Mirariak, deskargatu ondoren komando hau terminalaren bidez bakarrik exekutatu dugu:\nAgian beste argitalpen batean, beste 6en instalazioa eta erabilera erakutsiko ditugu eta fitxategia kudeatzen duten aplikazioena "Crypto zorroak" Hardware izenarekin ezagutzen dena Trezor y Ledger.\nInformazio gehiagorako "Crypto zorroak" lehenengo eta bigarren zatian aipatutako esteka hauetan klik egin dezakezu: Bitcoin Erakundea y Bit2Me Academy.\nHau espero dugu "mezu txiki erabilgarria" 6 instalatzeari eta erabiltzeari buruz «Billeteras de criptomonedas»gehiago, hau da, beste Crypto zorroak edo zorro digitalak gure ezagunenak eta erabilienak Sistema eragile libreak eta irekiak urtean oinarrituta GNU / Linux, lehen zatiaren osagarri gisa, gida bikain gisa balio du defi; interes eta erabilgarritasun handia du, osorako «Comunidad de Software Libre y Código Abierto» eta ekarpen handia duten aplikazioen ekosistema zoragarri, erraldoi eta hazkundea hedatzen «GNU/Linux».\nArtikuluaren bide osoa: Linuxetik » aplikazioak » Kriptomoneta zorroak: instalazioa eta erabilera Linuxen - 2. zatia\nHPVM LLVM oinarritutako konpiladorea CPU, GPU, FPGA eta azeleragailuetarako


Iruñaren eta Donostiaren artean, Larraun erdian eta Aralar mendiaren magalean dago Lekunberri, zinez herri ederra.\nEtxeak ordoki batean daude, San Joan Bataiatzailearen XIV. mendeko parrokia progotikoaren inguruan bildurik. Herrigunean herri arkitekturako etxe handiak daude, harlanduz egindako hormak, erdi-puntuko ateak eta leihoburuak dituztenak.\nPlazaolaren geltokian turismo bulegoa dago, eta gogorarazten digu herri horretatik Plazaolaren Natur Bidea pasatzen dela, Iruña eta Donostia lotzen zituen trenbide zaharraren bidea berreskuratu duena.\nBarruti horretan hartzen da Aralarko San Migel santutegira joaten duen errepidea. Bazter ederrak daude inguruan, eta barnean XII. mendeko erretaula erromanikoa dago, Europako esmalte-lan nagusienetariko bat.\nHalaber, Aralar mendiko bazter ezkutuak ezagutu nahi izanez gero, ondoan dagoen Astizko Mendukilo haitzulora joatea da aukerarik onena.\nPilar jaiarekin batera, herriko zaindariaren jaiak ospatzen dira Lekunberrin. Bost egunetan alaitasunez eta herri ohiturez betetzen da herria. Gaitaren eta txistuaren doinuekin batera dantzatzen dira dantzariak, eta antzinako lanbideak jostatze giroan berpizten dira herri kirolen erakustaldietan.\nWifi gunea: en la casa de cultura, Mitxausenea, en la Estación del Plazaola y en la Kantina del Plazaola.\nHerriko festak Ntra Señora del Pilar


Wilderrek egingo lukeen bezala: 'The front page' (1974) - Esklusibaren bila\nHoward Hawks zuzendaria Billy Wilderren mentoreetako bat izan zen, horregatik Wilderrek "His girl Friday" (1940) Hawksen pelikularen remake bat egiteko eskaintza jaso zuenean, gustura onartu zuen.\nChicago, 1929. Prentsa gela batean bildutako zenbait kazetari, Earl Williams izeneko presoaren exekuzioaren zain daude, epaiaren baieztapen ala azken uneko indultua zein barkamena itxaroten. Edozerk balio du titular erakargarriena eta informazio esklusiboena lortzeko, nahiz eta etika zein moralaren kontra egon. Hildy Johnson (Jack Lemmon) 'The Chicago Examiner' egunkariaren kronista nagusia da, Earl Williamsen prozesua hasieratik jarraitu duen arren dena bertan behera uztea erabakitzen du bere neskalagunarekin ezkontzeko. Walter Burnsek (Walter Matthau), honen nagusiak, ez du hori onartuko eta edozer egingo du bere langile hoberena kazetari lanean jarrai dezan.\nBilly Wilder gidoilaria izan aurretik kazetaria izan zen; honen filmografian bi pelikula aurkitzen ditugu kazetarien jardunaren inguruan. Batetik "Ace in the hole" (1951) non Kirk Douglasek zauritu baten agonia luzatzen duen, ahalik eta erreportaje esklusibo eta morbosoena idazteko. Bestetik, aztergai duguna, "The front page" (1974). Bietan kazetarien zinismoa erakutsi eta kritikatzen du Wilderrek, gezurrez eta gehiegikeriez betetako albisteak, moralki zalantzak sor ditzaketen ekintzen defentsa... Guzti honen helburu bakarra, ahalik eta egunkari ale gehien saltzea da.\nErritmo bizia duen komedia dugu hau. Howard Hawksen lanean Hildyren rola Rosalind Russell aktoresak betetzen zuen eta Walter Burnsena Cary Grantek. Honetan, maitasun istorio klasikoa ematen da, hau da, heroiak neska lortuko du sari gisa. Aldiz, Billy Wilderren lanean Hildyren rolean Jack Lemmonekin topo egiten dugu, beraz, bi protagonisten arteko "maitasun istorioa" desagertzen da, edo... Hildy eta Walterren amodio-gorroto harremana, "bromance" baten adibide izan daiteke?\nIstorioaren oinarri berbera da, baina Wilderren moldaketak "mala letxe" gehiago du, eta horrek mesede egiten dio. Walter Burnsen eskrupulurik gabeko egunkari baten zuzendariaren pertsonaia oso ona da. Matthau eta Lemmonen artean kimika handia zegoen eta hau pelikula desberdinetan ustiatzen jakin zuten. Wilderrekin guztira hiru pelikula egin zituzten: "The fortune cookie" (1966), "The front page" (1974) eta Wilderren azken pelikula izango zena, "Buddy, Buddy" (1981).\nOndo landutako pertsonaiak eta istorioa, erritmo bizia duena gainera... Pelikularen elementu guztiek egiten diote komikotasunari mesede. Eszena guztien artean hau aukeratu dut, albiste bat nola idatzi behar den jakin nahi? Klikatu bideoan!\nEgilea naiara_glez en 14:53\nEtiketak Billy Wilder, Jack Lemmon, The front page, Walter Matthau


GAKOAK | 2020-01-27\nGakoak albistegian, eguneko albiste nagusiak bildu ditugu. Langile bat hil da Artatzan, garabi batetik erorita; Urederra kanpinean ari zen lanean. Bestalde, EH BIlduren mahai politikoak Maddalen Iriarte proposatu du lehendakarigai. Kataluniako presidenteari diputatu izaera indargabetzea onartu du Kataluniako Parlamentuko Mahaiak. Torrak Torrenti ohartarazi dio erakundeek eskubideak defendatzen ez dituztenean demokrazia beheratzen dutela.\nJoxpo Barrutia: "Lan-erreformak eragindako soldaten murrizketek kaltetu ditu etorkizuneko pentsioak"\nJoalduneen tradizioa belaunaldiz belaunaldi\nJoareen hotsa ailegatu da Iturenera; Zubietako eta Aurtizko joaldunak Iturenera joan dira gaur, eta bihar iturendarrek itzuliko diete bisita. Laxaro Erregerena eta Ane Erregerena aita-alabekin barrutik ezagutu dugu ohitura.\nArmada Gorriak Auschwitz askatu zuenetik 75 urte bete dira\nGaurko egunez, Armada Gorriak Polonian zegoen sarraski-esparrua askatu zuen. Bertan, Naziek, milioi bat pertsona baino gehiago hil zituzten.\n15 izendapen izanda ere, bi Goya sari eskuratu ditu Arregi, Garaño eta Goenagaren 'La trinchera infinita' filmak


Frantziako Tourraren kiniela Tropela.net webgunean. - Mondraberri\nL.L.A/ Mondraberri, 2009ko uztailaren 1a, eguaztena.\nEuskal Herriko Itzulia eta Italiako Giroa antolatu ostean, Frantziako Tourraren lehiaketa jarri du martxan Tropela Elkarteak. Azpimarratu dute, aurtengoa inoiz baino jendetsuagoa eta sari gehiagorekin datorrela eta 5. edizio honetan 10.000 kidez osatutako “izugarrizko Tropela” osatzea dute helburu.\nParte hartzea doakoa\nUrtetik urtera parte hartzaile kopurua igoaz joan da eta aurtengoan marka guztiak hautsiko direla aurreikusten dute. Parte hartzea, orain arte bezala, doakoa da eta animatzen denak Internet bidez, www.tropela.net web gunean egin behar du kiniela. “Gustuko dituen txirrindulariekin bere taldea osatuko du eta talde hau osatu edota aldatzeko epea uztailaren 4ean 16:00etan amaitzen da, Frantziako Tourra hasten den une berean”.\nBeraz, une horretatik aurrera ezin izango da aldaketarik egin kinieletan eta parte hartzaile bakoitza puntuak pilatzen joango da bere taldeko txirrindularien arabera. Halaxe joango da Tropelako sailkapen nagusia osatzen.\nTropela Elkartea irabazi asmorik gabeko elkarte bat dela ekarri behar dugu gogora. Beren helburua berriz, "euskara eta teknologia berriak uztartzea da, txirrindularitzarako afizioa aitzakiatzat hartuta". Tourreko lehiaketa hainbat entitaterekin elkarlanean ari da antolatzen eta “makina bat euskal txirrindularik beren laguntza eskaini digute”. Horregatik, sekulako sariak bildu dituzte parte hartzaileen artean banatzeko:\n- Astebeterako bidaia Kanariar Irletara (Eroski Bidaiak)\n- Mendiko bizikleta (Kirol Jokoa)\n- Lesakako Atxaspi eta Zarauzko Olatu hoteletan egonaldiak\n- Afariak (Hernialdeko Ostatua)\n- Sagardotegian otorduak (Rezola sagardotegia)\n- Harpidetzak (Hitza)\n- Egunero euskal txirrindulariek eskainitako eta sinatutako maillotak (Mikel Astarloza, Haimar Zubeldia, Amets Txurruka...).\n- Lance Armstrong (7 Tourretan garaile) eta Alberto Contadorren (2007ko garailea) maillotak sinatuta.


Zarauzko EH Bilduko udal taldeak hainbat proposamen egin dizkio Udal Gobernuari - - Zarauzkohitza.eus\nEH Bildu Zarautz 2020-03-18 09:30\nBizitzen ari garen egoera larri honi aurre egiteko elkarlanean eta elkar zaintzan oinarrituta lan egin behar dugula uste dugu. Bizitza duinak erdigunean jarri eta gure ardurari helduz Zarauzko EH Bilduko udal taldeak hainbat proposamen egin dizkio Zarauzko udal gobernuari. Osasun publikoa eta guztion ongizatea bermatzea lehentasuna da. Zaindu gaitezen.\nCovid-19k eragindako larrialdi egoeraren aurrean, Zarauzko EH Bilduko udal taldeak honako neurri proposamenak egiten ditu eta neurri hauek urgentziaz har ditzala eskatzen dio Zarauzko alkate den Xabier Txurrukari.\n- Jarraipen mahai bat eratu dezala, larrialdi egoeraren ondorioz herritarren artean sortzen ari diren behar eta arazoei garaiz eta inplikatutako agenteekin koordinatuta erantzun ahal izateko.\nHerritarrei segurtasuna emateko momentua da, eta erabakiak taldean eta adostasunez hartzeak herritarrei segurtasun mezua emango diela sinesten dugu. Mahai honek gutxieneko osaketa hau izatea proposatzen dugu: alkatea, babes zibileko arduraduna, Udaltzainburua, Ongizate eta gizarte zerbitzuetako burua, Berdintasun saileko burua, boluntario sareko ordezkaria, Osasun zerbitzuetako ordezkaria eta alderdi politiko guztietako ordezkariak.\n(mahai hau modu telematikoan elkartu daiteke).\n- Arrisku handiena duten edo premia bereziak dituzten herritarren zaintza beharrei erantzuteko sortu den boluntario sarearen ardura har dezala.\nBoluntario sare hau beharrezkoa dela sinesten dugu, baina berau koordinatzeko eta jendearen ekimen nahia modu protokoarizatuan, seguruan eta udaleko gizarte zerbitzuarekin elkarlanean egin ahal izateko neurriak udalak hartu behar dituela uste dugu.\n- Telefono bat jar dezala herritarren eskura, zalantzak argitzeko zein bizi ditzaketen egoera larriei erantzun ahal izateko.\nZerbitzu honek ondo funtzionatu dezan, behar den pertsonala horretara bideratuz.\n- Udal langileei ere etxean geratzeko eskatu diezaiela, posible den kasuan telelana edo telefono bidezko lana ahalbidetuz eta soilik zerbitzu minimoak mantenduz. Langile hauei udalak emergentzia egoera batean berea ez den beste lanen bat eskatu diezaiekela jakin araztea.\n- Krisi honek familia, merkataritza establezimendu txiki eta ostalariei sor diezaiekeen galera ekonomikoei aurre egiteko diru-laguntzak abian jartzea.\n- Zergen suspensio edo atzeratzearen inguruko hausnarketa eta azterketa ekonomikoa, aurrerago behar diren erabakiak hartu ahal izateko.\n- Desgaitasun intelektuala daukan bat beren kargura dutenei kalera irtetzeko baimen berezia eman diezaietela, beti ere osasun-agintariek emandako gomendioak jarraituz eta denbora-epe mugatu batetarako.\nDebekuaren salbuespen hori justifikatzeko,arduradunari desgaitasuna frogatzen duen agiria aldean eraman dezala eskatuz.\nBizitzen ari garen egoera hain aldakorra izanik, eskaera hauek martxoaren 17ko egoerari begiratuz eginak dira. Aurrerantzean hartu beharreko pausuak aldatzen joan daitezkeela argi dugu eta horiek proposatzen dugun krisi mahaiean erabakitzea proposatzen dugu.


Tete Montoliu 2020-2021 jazz lanentzako SGAE lehiaketaren IV. deialdia zabalik da\nPartiturak jasotzeko epea 2020ko azaroaren 2ra arte egongo da indarrean\nLau sari emango dira, guztira, 11.700 euro\nAutore eta Argitaratzaileen Elkarte Nagusiak (SGAE), SGAE Fundazioaren bidez eta SGAEko jazz-lantaldearen laguntzarekin, Tete Montoliu 2020-2021 jazz-lanetarako IV. lehiaketaren deialdia egin du, genero horretako konpositoreen sorkuntza suspertzeko eta aitortzeko. Lan onena sarituko da, ez egile bat, eta partiturak jasotzeko epea 2020ko azaroaren 2ra arte egongo da zabalik.\nJazzeko edozein azpigenerotako lanak parte hartu ahal izango dute, baldin eta originalak eta argitaratu gabeak badira eta SGAEko kide den konpositore batek edo batzuek sortuak badira. Lanek, hirukote, laukote, boskote edo seikotearentzat zuzenduta egon behar dute, honako instrumentu hauen konbinazio librearekin: pianoa (interprete bat), kontrabaxu akustikoa edo baxu elektrikoa (interprete bat), bateria (interprete bat), gitarra, saxoa, tronpeta, tronboia eta ahotsa. Konposizioen iraupena ez da lau minututik beherakoa izango, ezta zazpitik gorakoa ere.\nObra finalistak azken kontzertu batean interpretatuko dira, Covid-19aren pandemiak eragindako osasun baldintzek ahalbidetzen badute. Kontzertu hori egitea bideragarria ez bada, epaimahai batek azken erabakia hartuko du aurkeztutako dokumentazioa aztertu ondoren, besteak beste, obraren partitura eta grabazioa (zuzenean interpretatuta edo, bestela, bitarteko elektronikoen bidez erreproduzituta).\nLau sari nagusi\nSGAEko Jazz Lan Taldeak eta SGAE Fundazioak izendatutako eta oraindik iragarri gabe dauden bost kidek (musikagileak, musikariak eta jazz adituak) osatutako epaimahai batek aukeratuko ditu lan finalistak, eta lau sari nagusiak emango ditu. Epaimahaiaren erabakia 2021eko otsailaren 26a baino lehen jakinaraziko da.\nAipatutako lau sari nagusietako batzuk irabazi dituzten musikagileek diru kopuru bat jasoko dute, honela banatuta: lehen saria (6.000 euro), bigarren saria (3.000 euro), hirugarren saria (1.500 euro) eta laugarren saria (1.200 euro).\nPartiturak jasotzea, 2020ko azaroaren 2ra arte\nLanak 2020ko azaroaren 2ra arte aurkeztu ahal izango dira posta ziurtatu bidez, mezularitza-zerbitzu bidez edo SGAE Fundazioak Espainiar estatuan eta atzerrian dituen egoitzetako edozeinetan entregatuz. Bide telematikoz aurkeztea ere onartuko da. Kasu honetan, beharrezko dokumentazioa smoralg@fundacionsgae.org helbide elektronikora bidaliko da.\nSGAE 'Tete Montoliu' jazz sariari buruz\nSGAE Fundazioak 1999an SGAE Jazz Tete Montoliu Bienala sortu zuen, jazz generoarekin eta bere egileekin lotutako hainbat jarduera eta sari, alegia, pianista katalanaren figura bizirik mantentzeko asmoz. Erakundeak, orain, jarduera horietako bat berreskuratuko du, jazz-lanen konposizio-lehiaketa, izen beraren pean, Espainiako jazzaren figura funtsezkoenetako baten oroimena ohoratuz. Aurreko edizioetan lehiaketa hau irabazi duten lanen artean honako hauek daude: Felipe Weisz Salles saxofoi jotzaile brasildarraren The return of the Chromo Sapiens (2001), Xavi Maureta bateria jotzaile katalanaren Paradiso (2003) eta Federico Lechner pianista argentinarraren Iboga (2005).\nJazz Tete Montoliu 2020-2021 obraren IV. SGAE lehiaketan parte hartu ahal izateko beharrezko dokumentazio guztia SGAE Fundazioaren webgunean dauden antolaketa-oinarrietan dago eskuragarri.


Lalandelle - Wikipedia, entziklopedia askea.\nJacques LIGNEUL (2014-2020)\n49° 23′ 52″ N, 1° 52′ 34″ E / 49.3978°N,1.8761°E / 49.3978; 1.8761Koordenatuak: 49° 23′ 52″ N, 1° 52′ 34″ E / 49.3978°N,1.8761°E / 49.3978; 1.8761\nLe Coudray-Saint-Germer, Espaubourg, Flavacourt, Labosse, Ons-en-Bray, Saint-Aubin-en-Bray eta Le Vauroux\nLalandelle Frantziako udalerria da, Oise departamenduan dagoena, Hauts-de-France eskualdean. 2013an 454 biztanle zituen.\n2007an Lalandelle udalerrian erroldatutako biztanleak 454 ziren. Familiak 163 ziren, horien artean 34 pertsona bakarrekoak ziren (17 bakarrik bizi ziren gizonak eta 17 bakarrik bizi ziren emakumeak), 50 seme-alabarik gabeko familiak ziren, 75 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 196 etxebizitza zeuden, 161 familiaren etxebizitza nagusia ziren, 14 bigarren erresidentzia ziren eta 22 hutsik zeuden. 193 etxeak ziren eta 2 apartamentuak ziren. 161 etxebizitza nagusietatik 120 bere jabearen bizilekua ziren, 37 alokairuan okupaturik zeuden eta 3 doan lagata zeuden; 6 etxek bi gela zituzten, 23 etxek hiru zituzten, 46 etxek lau zituzten eta 86 etxek bost zituzten. 137 etxek euren parking plaza propioa zuten azpian. 63 etxetan ibilgailu bat zegoen eta 92 etxetan bat baino gehiago zituzten.\nLalandelle udalerriko biztanleria-piramidea 2009an .\n2007an lan egiteko adina zuten pertsonak 295 ziren, horien artean 214 aktiboak ziren eta 81 inaktiboak ziren. 214 pertsona aktiboetatik 197 lanean zeuden (113 gizon eta 84 emakume) eta 17 langabezian zeuden (6 gizon eta 11 emakume). 81 pertsona inaktiboetatik 22 erretiraturik zeuden, 31 ikasten zeuden eta 28 "bestelako inaktibo" gisa sailkaturik zeuden.\n2009an Lalandelle udalerrian 155 unitate fiskal zeuden, 440 pertsonek osaturik. Pertsona bakoitzeko diru-sarrera fiskalaren mediana urteko 19.022 euro zen.\n2007an zeuden 10 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 3 eraikuntza enpresak ziren, 1 ibilgailuen saltze eta konpontze enpresa zen, 1 informazio eta komunikazio enpresa zen, 1 higiezinen enpresa zen eta 2 administrazio publikoko enpresak ziren.\n2009an zeuden norbanakoentzako 4 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 margolaria, 1 zurgina eta 1 higiezinen agentzia.\n2000. urtean Lalandelle udalerrian 7 nekazaritza-ustiategi zeuden.\nSaint-Aubin-en-Bray (2,2 km)\nEspaubourg (2,5 km)\nLe Coudray-Saint-Germer (3,0 km)\nOns-en-Bray (4,0 km)\nCuigy-en-Bray (4,6 km)\nVillers-Saint-Barthélemy (5,3 km)\nBNF: 15267582p (data)\nOrriaren azken aldaketa: 8 iraila 2020, 18:26.


Online iruzurrek beherapen hauek ez zapuzteko eskuliburua | BCSC - Zibersegurtasun Euskal Zentroa\nOnline iruzurrek beherapen hauek ez zapuzteko eskuliburua\nUrtarrileko aldapa hain gogorra izan ez dadin, Gabonetako eta Errege Magoetako oparien ondoren, dendek deskontuak aplikatzen dizkiete euren produktuei, salmentak areagotzeko asmoz. Une egokia, Olentzerok eskatu geniona ekarri ez badigu, gutizia bat emateko. Baina kontuz: dena ez da beti dirudien bezain ederra!\nGabonetako turroi, otarrainxka eta arkumearen ohiko bazkarien ostean, neurriz kanpoko kontsumoa sustatzen duen beste garai bat dator: merkealdiak. Urtarrileko aldapa hain gogorra izan ez dadin, Gabonetako eta Errege Magoetako oparien ondoren, dendek deskontuak aplikatzen dizkiete euren produktuei, salmentak areagotzeko asmoz. Une egokia, Olentzerok eskatu geniona ekarri ez badigu, gutizia bat emateko. Baina kontuz: dena ez da beti dirudien bezain ederra! Erosketak on line egitean, iruzurrekin kontu handia izan behar dugu. Batez ere, orain, pandemiagatik Internet bidezko salmentak% 15 handitu direnean.\nHona hemen iruzurrik ohikoenak:\nOso handiak diren beherapenak edo benetakoak ez diruditenak.\nDoako produktuak, eta sare sozialetan like soil batekin lor ditzakezu.\nBesteen webgune batzuk ordezkatzen dituzten webguneak.\nSare sozialetako denden profil faltsuak.\nPhising: iruzurrezko eskaintzak dituzten mezuak.\nNabigatzailearen programa, aplikazio edo luzapen bat deskargatzera behartzen gaituzten webguneak edo mezuak.\nNola saihestu tentaldian eta engainuan erortzea? Hona hemen erosketak online modu seguruan egiteko zenbait aholku, prozesua hasten duzun unetik azken ordainketara ordenatuak.\nOrrialde ezagunetan bakarrik erosi\nMundu errealean konfiantzazko dendetan erosten dugun bezala, eremu birtualean webgune fidagarrietara sartu behar dugu, eta orrialde zalantzagarrietatik datozen eskaintzak saihestu. Denda horri buruz inoiz entzun ez baduzu eta inork lehenago gomendatu ez badizu, zerbaitegatik izango da. Iruzurgile askok iruzurrezko webak sortzen dituzte eskaintza faltsuekin, gure datu pertsonalak eta gure txartelarenak eskuratzeko. Batzuk erraz aurki daitezke ortografia-akatsengatik edo diseinu amateurragatik.\nUrteak dira on line segurtasun-protokoloa HTTP helbideko "S"-ak markatzen duela. Horrek esan nahi du webguneak gure nabigazio-datuak babesten dituela eta fidagarriagoa egiten duela. Orain, https-z hasten ez direnak automatikoki blokeatzen ditu nabigatzaileak.\nBeste orri batzuetatik pasarazten diren orriak saihesten ditu\nSare sozialetatik denda batera sartzean edo posta elektronikoz edo Whatsappez jasotako esteka baten bidez, baliteke helbidea egiazkoa ez izatea, baizik eta imitatzen aritzea, engainatzeko. Komeni da webgune horretara eskuz edo Google bidez sartzea.\nBerrikusi produktuaren informazioa\nOnline salmentarako atariek denda txikiak izaten dituzte, eta bertan saltzen dituzte beren produktuak. Baliteke norbaitek web horien segurtasuna saihestea, iruzurrezko objektuak sartu eta bezeroei iruzurra egiten saiatzeko. Iruzur horiek atzemateko modu ona da produktu horien deskribapena berrikustea eta beste erosle batzuen balorazioak irakurtzea. Bidalketa-gastuekin ere kontuz ibili behar da, gerta baitaiteke hasierako prezioa nabarmen igotzea edo nahi baino gehiago iristea.\nBerrikusi web baten behealdea\nOrrialde erreal guztiek, behealdean, pribatutasun-politika, erosketa-, ordainketa-, bidalketa-, berme- edo saldu osteko zerbitzurako estekak dituzte. Komeni da informazio horri arreta jartzea, gero arazorik ez izateko. Hor enpresaren datu fiskalak ere aurki ditzakegu, hala nola IFZ. Ez egotekotan, hobe da hor ez erostea. Era berean,dendak Espainian legez dauden itzulketetarako 14 egun betetzen ez baditu, ezin gara fidatu.\nKontuz banner faltsuekin\nWebgune batzuek ezkutuko iragarkiak izan ditzakete, erostean engainatzeko. Horietan klik egitean, beste fitxa bat irekitzen da nabigatzailean, iruzurrezko orri batera edo eskaintza faltsuetara eramaten gaituena. Helbidea berrikusi behar dugu, espero dugun dendan gaudela ziurtatzeko.\nOrdainketa-sistema fidagarriak erabili\nArau garrantzitsuenetako bat, nahiz eta iruzurrak atzemateko azken neurria izan. Gaur egun, metodorik fidagarriena eta zabalduena PayPal da, iruzur eginez gero dirua berreskuratzeko aukera ematen baitu. 2022an webgune batek zerbitzu hori eskaintzen ez badu, ez dugu fidatu behar. Amazon edo eBay bezalako denda handiek beren ordainketa-sistema propioa izaten dute, eta horrek gure txartela jartzera behartzen gaitu. Segurua den arren, hobe da gure txartelari eta posta elektronikoari lotuta dauden PayPal eta antzeko bitartekariak erabiltzea; beraz, erraz egin dezakegu erosketen eta ondorengo erreklamazioen jarraipena.\nSalatu agintarien aurrean\nOnline iruzur baten biktima izan bagara edo aholku hauei esker mehatxuren bat hauteman badugu, garrantzitsua da agintariei jakinaraztea, etorkizunean bezero izan daitezkeenak engainatu ez ditzaten. Gainera, BCSCn ere zerbitzu bat dugu, zibersegurtasuneko edozein inzidentziaren berri emateko.


«Theodor Mommsen»: berrikuspenen arteko aldeak - Wikipedia, entziklopedia askea.\n«Theodor Mommsen»: berrikuspenen arteko aldeak\nTheodor Mommsen (aldatu)\n10:53, 26 abendua 2016ko berrikusketa\n07:08, 30 urtarrila 2016ko berrikusketa (aldatu)\n10:53, 26 abendua 2016ko berrikusketa (aldatu) (desegin)\n'''Christian Matthias Theodor Mommsen''' ([[Garding]], [[Schleswig]], []ko [[azaroaren 30]]a – [[Charlottenburg]], [[Alemaniar Inperioa]], []ko [[azaroaren 1]]a) [[Alemania]]ko historialaria, arkeologoa, legelaria, politikaria eta idazlea izan zen. []an [[BreslauBreslauko Unibertsitatea|Breslauko Unibertsitateko]]ko Unibertsitateko zuzenbide irakasle bilakatu zen, eta bertan [[Jakob Bernays]] ezagutu zuen. ▼\n▲'''Christian Matthias Theodor Mommsen''' ([[Garding]], [[Schleswig]], []ko [[azaroaren 30]]a – [[Charlottenburg]], [[Alemaniar Inperioa]], []ko [[azaroaren 1]]a) [[Alemania]]ko historialaria, arkeologoa, legelaria, politikaria eta idazlea izan zen. []an [[Breslau]]ko Unibertsitateko zuzenbide irakasle bilakatu zen, eta bertan Jakob Bernays ezagutu zuen.\n[[Antzinako Erroma]]ren inguruan idatzitako lan itzela gaur egun ere garrantzitsua da ikerkuntzan. [[Literaturako Nobel Saria]] []an jaso zuen. Halaber, politikari nabarmendua izan zen, [[Prusia]] zein Alemaniako parlamentuetako kidea. [[Erromatar zuzenbide]]ari buruzko lanek eragina izan zuen [[Alemaniako Kode Zibila]]ren gainean.


Lau gonbidapen bikoitzen zozketa urteko hitzordu gastronomikorako: Donostia 2016ko Gazten Nazioarteko Jaialdirako - Ba da beste modu bat | Laboral Kutxa Blog\nLau gonbidapen bikoitzen zozketa urteko hitzordu gastronomikorako: Donostia 2016ko Gazten Nazioarteko Jaialdirako\nMaría López Martinez de Guereñu\nArtisau-gaztaren produkzioari lotutako ekoizpen-bokazioak sustatu eta indartzea. Eta, horrekin batera, landa-garapena elementu kulturaltzat barneratu eta bereganatzen duen sektore produktiboa baliozkotzea. Helburu horixe du, hain zuzen, Donostian azaroaren 16tik 18ra egingo den 2016ko International Cheese Festivalek. Sukaldaritzari lotutako ekitaldi handiak hartzen ohituta dago Donostia, eta oraingo hau ere garrantzi handikoa izango da, zalantzarik gabe. Eta gure inguruneko kultura, balioak eta tradizioak zabaltzeko eta sendotzeko jardunarekin konprometitutako aurrezki-erakundea da, berriz, LABORAL Kutxa.\nEtorri nahi al duzu? Lau gonbidapen bikoitz ditugu, eta horietako bat eskuratu nahi baduzu, inprimakia bete eta zure datuak eman behar dizkiguzu, besterik ez. Sarituetako bat bazara, zurekin harremanetan jarri eta sarrerak eskuratzeko jarraibideak emango dizkizugu. Horri esker, munduko gaztarik onenetakoak dastatzeko aukera izateaz gain, lantegiak, hitzaldiak eta beste jarduera ugari ere ezagutu ahal izango dituzu. Jaialdiari buruzko informazioa nahi baduzu, ez izan zalantzarik eta jo haren Facebook edo Twitter kontura (#intcheesefest eta #artzaigazta hashtagak jarraitu ahal izango dituzu bertan) edota ArtzaiGaztaren Facebook kontura. Gosetzen hasteko aperitiboa eman ondoren, Kursaalen izango gaituzu zain.\nTags: donostia 2016 gazta-jaialdia sarrerak zozketa zozketak


Nerecan inprenta - Ahotsak.eus\nNerecan inprenta
Txofreko zezen-plaza egin gabe zegoen artean. Oblaten komentua zegoen han; neska gaiztoak sartzen ei zituzten. Ospitalea ere bazegoen. Nerecan enpresa handia zen, goizeko bostetan joaten ziren, emakume eta gizonak. Tebeoak josi makinetan, paketeak egin... Doblatu makinek egiten zuten. Makina handiak ziren. Flechas y Pelayos aldizkaria. Egutegiak nolakoak ziren, takoak. Marrazkilari alemaniarrak zeuden goian.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DON-054-022 kodeko bideoa nahi duzula aipatzea: ahotsak@ahotsak.eus\nTxofreko zezen-plaza egin gabe zegoen artean. Oblaten komentua zegoen han; neska gaiztoak sartzen ei zituzten. Ospitalea ere bazegoen. Nerecan enpresa handia zen, goizeko bostetan joaten ziren, emakume eta gizonak. Tebeoak josi makinetan, paketeak egin... Doblatu makinek egiten zuten. Makina handiak ziren. Flechas y Pelayos aldizkaria. Egutegiak nolakoak ziren, takoak. Marrazkilari alemaniarrak zeuden goian.\nGaia(k): Lanbideak » Negozioak, dendak , Politika » Gerraostea eta Francoren diktadura » Gerratik itzulera , Lantegiak » Ekonomia eta industria » Gipuzkoako lantegiak » Donostialdeko lantegiak , Ekonomia eta industria » Langileen arteko harremana eta langile-mugimenduak , Herria, azpiegitura » Herri-antolaketa » Eraikuntzak eta azpiegiturak , Politika » Politika eta Franco\nArana kondearen garajean jarri zuten tailerra\nPeora bakoitzean tailerra\nZamaiko-zulua non dagoen eta zer zen garai batean\nEsti eta pisukideak atxilotu Bilbon 1975ean\nUgazaba izan aurretik, behargina\nJoxe Mariren egitekoak Etxeberrin\nTropak sartu zirenekoa; eskolako kanta frankistak


Atal zehaztugabe horretan, bi saio desberdin biltzen ditugu, eskuragarri ez dauden bi zinema-proposamenetarako.\nLehengoa Elio Vittoriniren Conversaciones en Sicilia liburuaren euskarazko itzulpena Nafarroako Liburutegian aurkeztearen ondorioa da, filma proiektatu aurretik.Liburu honetan Daniele Huillet-en eta Jean-Marie Straub-en 1999ko ¡Sicilia! film ederra oinarritzen da.Itzulpena Pello Lizarralde idazle ezagunaren esku dago, eta berak aurkeztuko ditu bai edizio literario hau bai filma.\nJean-Marie Straubek etaharen emazte Daniele Huilletek osatzen dute filma. Elkarrekin lan egin zuten (batez ere Alemanian eta Italian), eta bi dozena film egin zituzten 1963 eta 2006 artean. Frantziar zinemako bi zuzendari hauen lana bere aszetismo, zorroztasun eta estilo intelektualagatik nabarmentzen da.\nBigarren saio berezia azken urteotako ohiko hitzordu bati dagokiona da, Rizoma Zinemaldiko film saritua filmotekara hurbildu nahi baita. X. ediziora iritsi berri den Rizoma nazioarteko jaialdi paregabea da, zinema artearekin, musikarekin eta beste diziplina batzuekin konbinatzen duelako. Programazioaren ardatz gisa funtzionatzen duten kontzeptu aldakorren inguruan eraiki da.\nErrizoma bera bezala, barne-barnekoa konektatuta dago, mendekotasun handikoa da eta ez hierarkikoa. “Balioesten dugu kulturaren adar guztiak elkarren artean elikatu eta inspiratzea eta , filosofia horrekin berarekin, artista berriak eta artista ospetsuak elkartzen ditugu biak elikatzeko”. Video Blues, 2020ko Zinemako Rizoma Sari Nagusia, ikusiko dugu. Felix Tusell ekoizleak aurkeztuko du.\nEkainaren 3a, osteguna, 19:30 O.\nEkainaren 4a, ostirala, 19:30 O.\nIrailaren 8a, asteazkena, 19:30 o.\nIrailaren 24a, ostirala, 19:30 o.\nMartxoaren 17a, osteguna, 19:30 o.


“Teknologia berrien bitartez emakumeen aurkako indarkeria ez da hain nabarmen gauzatzen” – medicusmundigipuzkoa.org\nMunduko aditu gailenek Donostian azalduko dituzte fundamentalismoen aurrean sexu- eta ugalketa-eskubide guztiak gauzatzea lortu ahal izateko erronkak\nEuskadi, gero eta urrunago garapenerako % 0,7tik\n“Teknologia berrien bitartez emakumeen aurkako indarkeria ez da hain nabarmen gauzatzen”\nTeknologia berrien zale sutsua da Ianire Estébanez, baina tresna hauen arriskuak ere ikusten ditu eta nahasmen birtual honetan, burua zertxobait galtzen ari garela onartzen du. “Mi novio me controla lo normal” deituriko blogean idazten du eta bertan, galdera irekiak planteatzen ditu. Nerabeengan maitasun erromantikoaren ideiak eragin handiegia duela uste duen arren, nerabe horiek arrazoitzeko, konturatzeko eta etorkizuna aldatzeko duten ahalmenean ere sinesten du.\nEgun gutxi barru burutuko dugun “Fundamentalismo eta Sexu eta Ugalketa Eskubideen II. Nazioarteko Topaketan” parte hartuko du Estebanezek, eta aukera hori baliatuz, gazteria eta teknologia berrien inguruko solasaldi bat egin dugu berarekin. Teknologia berrien bitartez gertatzen den jazarpen birtuala izan dugu hizpide, baina baita medio horien ahalmenaz ere, informazioa hedatzeko edota ekintzak antolatzeko. Azken batean, sare sozialak tresnak besterik ez dira eta arazoa, gizartean dago. Ildo horretatik, psikologoak gizartea berdintasunaren ameskerian bizi izan dela azpimarratu du, baina gizartea aldatu ordez matxismoa aldatu dela nabarmendu du.\n-Zure bloga “Mi novio me controla lo normal” deitzen da. Zer da izenburu original bat edo gazte askok bizi duten egoeraren deskribapena?\nEmakume gazteetan oinarritutako ikerketak egiten hasi ginenean aurkitu genuen egoeraren deskribapen edo laburpena da; kontrolarekin zerikusia duten jokaeren normalizazioa. “Nire, mutil-lagunak kontrolatu egiten nau, baina hori arrunta da” kontatzen ziguten, “apur bat jeloskorra da, baina ez da aparteko ezer; mundu guztia bezalakoa”. Normalizazio horri aurre egiteko oso garrantzitsua iruditu zitzaidan ironiarekin jokatzea eta normala zer den galdetzea . Zure mutilak zer egin behar duzun esatea ez da normala, ez da normala zu kontrolatzea . Izenburua, beraz, gazteek bizi duten normalizazio edo itsukeria horren laburpen bezala jaulki nuen.\n-Zer aurkituko du gazte batek zure blogean? Zein da Blogger bezala zure helburua?\nMaitasun erromantikoaren inguruan heltzen zaizkigun mezuen aurrean jarrera kritiko bat sortzea da nire helburua, estereotipotan oinarritzen diren emakume eta gizonen irudiei aurka eginez. Pelikuletan, musikan, istorioetan… pasioa gatazkarekin lotzen da eta harreman istilutsuak leuntzen saiatzen dira. Blogarekin ez ditut irakasgaiak eman nahi, gazteak euren kabuz irizpideak ezartzeko, arrazoitzeko eta euren ondorioak ateratzeko gai dira. Galdera irekiak uzten ditut, eurak izan daitezen beren buruaz galdetzen dutenak, besteak maite ote duten edo ez pentsatu beharrean. Galde diezaiotela euren buruari harreman hori ondo datorkien, komeni zaien edota benetan eurak nahi dutena ote den. Helburua, euren beharren inguruan galdetzeko ahalmena itzultzea da, protagonista egitea.\n-Hainbat ikerketen emaitzei begiratzen badiegu, gazteen arteko harremanen egoera kezkagarria da. Agertoki ezberdinetan baina betiko arazoen aurrean aurkitzen al gara?\nAldatu direnak bitartekoak dira, oinarrian dagoen arazoa, ordea, betikoa. Teknologia berrien bitartez, gazteek beste modu batera erreproduzitzen dute sexismoa, baina komunikatzeko eta harremanak izateko beste era bat dutelako. Neskak, ez dira identifikatuak sentitzen belaunaldi nagusiagoko emakumeek bizi duten genero-indarkeria kasuekin. “Horrek ez du gurekin zerikusirik”, “gu ezberdinak gara”, esaten digute… Baina arazoak sustrai bera du eta indarkeria berbera da, nahiz eta modu sotilago batean azaleratu. Teknologia berrien bitartez, indarkeria berriak sortzen ari dira, baina atzean dagoen jeloskorra betikoa da. Aldatzen den bakarra bitartekoak dira. Duela gutxi argitaratu zen albiste batek zioen, Whatsapp-ak bikoteak apurtzen zituela, baina Whatsapp-ak aplikazio gisa ez du ezer egiten. Jeloskorra, bere bikotekidea momentu oro non eta norekin dagoen jakin behar duena da eta beste pertsona batzuekin ezin duela hitz egin pentsatzen duena. Askotan, errua, teknologia berriei botatzen diegu, baina erabileran datza arazoaren muinak . Tresna hauekin, hein batean, neska “begi-bistan” jartzen da eta horrek arriskuan jartzen du. Izan ere, aplikazio hauek informazio asko eskaintzen dute beste modu batera lortuko ez genuena. Orain momentu oro jakin dezakezu zure bikotekidea non dagoen eta erantzuten ez badu, ez dizula erantzun nahi pentsa dezakezu, bere mugikorrak Internetara sarrera duelako, piztuta daukalako… Oso aplikazio intrusiboak dira, baina arazoa atzean dago, oraindik harreman heterosexual, sutsu eta menpekoan sinesten baitugu . Hori da aldatu behar duguna.\n-WhatsApp, Facebook, Twitter… erasotzaileak bere kontrola areagotzeko tresna gehiago al ditu orduan?\nBai. Teknologia berrien zale sutsua naiz, gauza on asko dituztela sinesten dudalako, ziberekintza, esaterako. Baina, era berean, jendearen bizitzaren inguruan informazio gehiago ematen dute. Gaur egun ia gazte guztiek dute mugikorra eta datu-konexioa, horrek esan nahi du, edozein lekutan internetera konektatuak daudela. Ez da beharrezkoa ordenagailu baten parean egotea. Teknologia berriek, eguneko edozein momentutan eta non-nahi, intromisioa ahalbideratzen dute. Horregatik, kontrola dimentsio handiagoetara eramaten dute.\nGainera, mugak non dauden ahazten ari garela iruditzen zait, noiz sentitzen garen kontrolatuak. Gaur egun, goizeko hiruretan mezuak bidaltzen ari gara, inolako arazorik gabe. Mezuen nahaste-borraste batean sartu gara, beste pertsonak erantzun ahalko duen, nahiko duen… pentsatu gabe. Zentzu horretan, burua apur bat galtzen ari garela esango nuke. Sareek bizitza korapilatu dezakete eta mugak galdu ditugu, noiz sentitzen garen jazarrita eta noiz ez. Espazio propio bat izateko beharraz konturatzea zaila da eta benetan zaila gertatzen zaigu espazio hori babestea.\n–Orduan, deskonektatzea ere zaila izango dela pentsatzen dut….\nBai. Tratu txarrak eman dizkien gizonarekin banatzen edo distantzia bat jartzen ari diren emakumeentzat oso zaila bihurtzen ari da, teknologia berriak erabiltzen dituztelako eurengana heltzeko. Biktimak mugikorra aldatzen badu, bere bikotekide ohiak zenbaki berria bilatu dezake, erasotzailea bera ere izan daiteke zenbakiz aldatzen duena eta behin zenbakia esku artean izanda, pertsona bat noiz konektatzen den jakin dezakezu. Bere izena aurkitu dezakezu Googlen jarrita, eta berak nahi ez badu ere, bere eduki asko ikus ditzakezu, lagun komunak daudelako tartean. Sareen bitartez erasotzaileak behin eta berriz biktimekin harremanetan jartzen saiatzen dira. Horixe esaten digute harrera etxeetako profesionalek. Etxe haietan oso babestuak daude baina sare sozialak kontrolatzea zailago da, gainera, ezin zaie esan sare sozialetara ez sartzeko, horrek egon nahi duten toki batean egoteko askatasunik ez dutela esan nahiko lukeelako. Izan ere, sareen bitartez norbaitekin harremanetan jartzea errazagoa da.\n-Hala ere, sare sozialak komunikatzeko komunikazio tresna soilak dira, erabileran dago gakoa. Zergatik errepikatzen lehengo patroiak? Non huts egin dugu?\nBerdintasunean bizi izan garela sinistu dugu. Baina ez da horrelakorik pasatu, g ertatu dena matxismoa aldatu dela da . Matxismoa orain ez da lehen bezain zuzena; gaur egun ez dugu entzuten “neska bat zara, joan zaitez harrikoa egitera” eta gisa horretako gauzak. Ezin zenuen esan emakumea gutxiagotzat zenuenik eta horrelako mezuak ez zirenez onartzen, berdintasun formal batean bizi izan garela pentsatu dugu. Baina anonimotasunetik eginiko iruzkinek estalkia kendu die berdintasun horri. Ez dugu atzera egin, ez garelako aldatzera iritsi.\n-Gazteek ba al dute, ordea, genero desberdintasunaren kontzientziarik? Ba al dakite jokaera matxistak identifikatzen?\nGauzak oso argi dituzten neska feministen taldeak daude baina oro har, neska gazteek berdintasunean bizi direla uste dute. Gainera, ez dute nahi ezberdintzat jotzea edo diskriminatuak daudela pentsatzea edo biktima papera. “Nik ez dut nahi emakume izateagatik ezberdin tratatua izatea, ezta laguntzea, emakume bezala ez niri pertsona bezala trata naitzatela”. Gainera, feminismoa, mugimendu sozial gisa ikusi beharrean, munstro bat bezala ikusten dute. Ez digute ezagutzen. Unibertsitateetara joaten gara, feminismo akademikoa iritsi den espazio batera eta hala ere, ikasleek feminismoaz ezer ez dakitela ohartzen gara. Berdintasunean bizi garela saldu digute eta neskak guztiz onartu dute . Baina, dena den, bi alde ikusten ditut. Hasieran, ez gaituzte aintzakotzat hartzen; ez dituzte desberdintasunak ikusten, ezta beren aurkako indarkeria formak; baina gero azaltzen dizkiegunean identifikatzeko gai dira, bizi izan dituzten egoerak direlako. “Etxera itzultzen bakarrik, pasa al duzue inoiz beldurrik?” galdetzen diegu, orduan egoerak identifikatzen hasten dira eta beraiei ere pasa zaiela pentsatzen dute. “Hau niri eta zuri, bioi, pasa zaiguna, emakume izatearekin zuen zerikusia eta ez zurekin espresuki, zuk egin duzun ezerekin. Emakumeen egoerarengatik da”. Gazteekin konektatzeko eurak bizi dituzte errealitatetara hurbildu behar ditugu, euren bizipenetara. Diskurtso batzuk ez dira oso gertukoak beraientzat baina sexualitatearen inguruan hitz egiten badugu, harremanei buruz, edo lan munduaren inguruan, oraindik diskriminazio handia dagoen mundua, orduan guztia lotuta dagoela jabetzen dira.\n-Lehen aipatu duzu, oso aktiboa den ziberfeminismo bat ari da garatzen interneten. Ze iritzi duzu korronte berri horien inguruan?\nSarean egotea aktibistentzat ia derrigorrezkoa dela uste dut. Izan ere, feminismotik sarri jaulki den ideia, gazteengana ez dugula iristen jakin izan da edo gazteak ez direla lehen bezala feminismora hurbiltzen. Feminismoaren inguruan oso ideia kontraesankorrak eta zitalak bidali dira. Horregatik egon behar dugu sarean, gazteak jakin dezaten zerren inguruan hitz egiten dugun. Bestela, egin dugun guztiak ez du ezertarako balioko, historian geratuko da, eta garrantzitsua da historia presente egitea eta oraina, teknologia berriak badira, han egon behar dugu guk ere mezuak igorriz. Gainera, desberdintasunak badaude teknologia berrietan, barrutik eten behar ditugu. Komunikazioa tresna bezala ere ahalmen handia dute. Beti arriskuak ikusten ditugu, baina eta informazio tresna gisa duten balioa? Beste emakume sareekin lotzeko tresna bezala? Izugarriak dira. Baita ekintza bat antolatzeko ere. Gure mezua urrutiago iristea nahi badugu, aprobetxatu egin behar ditugu. Gainera interneten gaude, egon nahi edo ez. Gure izenak, gure elkarteak, erakundeak bere buruaz hitz egin dezakete edo bere partez besteak hitz egin dezaten utzi. Beti izango da hobeto guk gure buruaz hitz egitea, esan nahi dudanaren protagonista izatea. Azken batean, sarean indarra ematen dirana jabekuntza da, neure kabuz hitza hartzea. Askoz ere hobea da barrutik parte hartzea babesteko, elkartzeko eta laguntzeko. Sarean gero eta gehiago egotea helburutzat hartu behar dugu feministok . Internet guztion artean eraiki behar dugu, gizon eta emakumeok eta gu ez bagara sartzen, hori ez da aldatuko.\n-Nola ikusten duzu, bada, etorkizuna? Egoera aldatuko den itxaropenik ba duzu?\nEuren errealitatearekin zerikusia duen zerbaitekin hurbiltzen bagara neska gazteengana, konturatzeko eta aldaketak sortzeko gai dira. Guretan sinisten duen norbait behar dugu, aukera bat ematen diguna eta begiak pixka bat zabaltzen dizkiguna. Gutxinaka gauza ezberdinetaz konturatzen joan diren emakumeen ibilbidea ikusi izan dut, eta horrekin soilik pozik geratu behar da. Jende gutxirengana iristen bagara ere, bana beraiek lehen indarkeriatzat ez zuten zerbait indarkeria bezala identifikatzen badute, hori nahikoa lorpen bada. Horrez gain, lehenbiziko seinaletan konturatzen badira, zerbait maltzurragoa izan aurretik, askozaz ere hobeto.


HAITZ GIBELEAN ordu aldaketa Archives - HAITZ GIBELEAN\nPosts tagged: ordu aldaketa\nORDU ALDAKETAK EZ DU EGUNA ALDATZEN\nBy , 2012(e)ko apirilak 3 2:50\nBeste behin, aldatu behar izan dugu ordua: orain, eguzkia punturik gorenean dagoenean, hau da, zehatz-mehatz eguerdia denean, ordu biak dira gure erlojuetan. Eta honekin batera, beste behin, entzun behar izan ditugu neurri horren inguruko eztabaidak telebistako saioetan, irratietan, baita tabernetako komunetan ere: energia aurrezten dela, batetik aurrezten dena bestetik xahutzen dela… Denetariko iritzi-zalaparta.\nBada, burrunba honen erdian txikikeria bat -dei iezaiozue txorakeria nahi baduzue- bururatu zait: ordua aldatu ordez, ordutegiak alda genitzake.\nHasiera batean ez diot garrantzirik eman burutazioari; izan ere, ertain-klaseko hiritar konformista eta alienatu on bezala, ohituta nago hausnarketa antzuetan murgiltzera -beti ere, ekintzaren kaltetan, noski-. Baina asperkeriak jota-edo, kateatzen joan diren hainbat galderarekin teoria antzu baina landu bat egitera iritsi naiz, horrek beti eman ohi duen dotorezia-itxura guztiarekin.\nAurrekoari helduz beraz: zergatik aldatu ordua eta ez ordutegiak? Zergatik aldatzen dugu egunaren hasiera eta amaiera, gure ohiturak aldatu beharrean? Zeren eta ez dezagun ahaztu! Eguna bera aldatu dugu, eguna bezain gauza naturalari hasiera eta amaiera aldatu dizkiogu; eta dena, guk betiko orduan lanera joaten jarraitu ahal izateko. Argi ikusten ez duenak azter dezala gure hizkera, “orain beranduago iluntzen du!” bezalakoez beteta. Gure diskurtsoek geure pentsaerak salatzen dituzte.\nBaina gauzatxo bat oharkabean pasa zaigu: eguna benetan ez da aldatu, egunak -naturak- bere bidea darrai eta, erlojuak dioena dioela ere, geu gara lehenago esnatu eta oheratzen garenak. Ilusio bat sortu dugu, faltsua; eta gainera, sinetsi egin dugu.\nHori dela-eta, hausnarketa -itxuraz- antzu honi nolabaiteko zentzua aurkitu diot, edota, nahi baduzue, aurkitzeko beharra sentitu dut. Izan ere, ordu aldaketan gure jokabideen adibidea ikusi dut, errealitateari bizkar emanez bizi garenaren eredu garbia. Errealitatea onartu eta haren arabera jokatu ordez, nahiago dugu ilusio bat sortu eta sinetsi.\nEta dena, gure kontraesanak ez onartzearren: natura babesteko gure eraginetik salbu jartzen ditugu hainbat gune, gure eragina jasangarria egin eta ekosistemaren parte garela onartu ordez; grebaren balio-eza nabarmentzen eta kritikatzen dugu, ustezko erosotasunetik hatz bakar bat mugitzeko gogorik ez dugula onartu ordez; euskararen zailtasunaz mintzo gara, berau ikasi eta erabiltzeko asmorik ez dugula onartu ordez…\nJokabide honen adibideak milaka izan daitezke. Baina ordu aldaketarena, bere txikitasunagatik, bereziki interesgarria egiten zait; jokabide hori hezur-muinetaraino sartuta dugula erakusten digulako, gauzarik hutsalenetan ere -oharkabean- hala jokatzen dugula erakusten digulako.\nBeraz, ohar gaitezen: ordu aldaketak ez du eguna aldatzen!\nsailkatugabeak |\t aldaketa, errealitatea, natura, ordu aldaketa


09.Aza - 13.Abe\nIkastaro honek Eusko Jaurlaritzako Hezkuntza Saileko baliozkotzea du (2068170028 kod.) unibertsitatez kanpoko irakasleentzat. Nafarroako Gobernuaren Hezkuntza Sailaren baliozkotzea ere dauka irakasleen etengabeko prestakuntza gisa.\n09.Aza - 06.Abe\nCOVID-19aren pandemiak larriki eragin die adineko pertsonei, bereziki egoitza zentroetan bizi direnei. Biztanleria talde horren ahultasunak eta gaixotasunaren pronostiko txarrak beste edozein taldetan baino konfinamendu, isolamendu eta urruntze sozialeko prebentzio-neurri murriztaileagoak ezartzea ekarri zuen.\n09.Aza - 04.Urt\n09.Aza - 12.Abe\nIkastaro honek Eusko Jaurlaritzako Hezkuntza Saileko baliozkotzea du (2068170034 kod.) unibertsitatez kanpoko irakasleentzat.\n16.Aza - 23.Abe\nLiteratura sortzeko erdi mailako online Ikastaroa.\n24 ordutan eta banakako lanerako kalkulatu diren 6 ordutan zehar, ikasleek eleberri propioaren sorkuntzan murgilduko dira. Nahiz eta ezinezkoa den eleberri bat hain epe laburrean idaztea, online Ikastaro honek bultzada handia ematen dio ikasle bakoitzak bere kasa garatuko duen munduari: eskematizazioak, iturrien bilaketak, literatura-diskurtsoa hobetzeak edo hasieran landutako hainbat gai aztertzeak osatzen dute Ikastaro hau, bereziki praktikoa eta ikasleek berehala aplikatzen dutena.\n16.Aza - 20.Abe\nHistorian zehar kriminalitatea gizonarekin egon da beti lotuta, eta lortutako ondorioak biztanle guztiei orokortu zaizkie, baita emakumeei ere. Gainera, emakumea zaintzaile gisa ikusten zuten, eta ez zuten inoiz gaizkile-rolean ikusten.\nTerrorismoaren historia laburra, krimenaren eta beldurraren talde antolatuen bilakaera-ereduak. Indarkeria estrukturalaren forma berriak. Gaur egungo delitu-taldeen eta terroristen mapaketa.


Eureka zientzia museoa itxiko du Kutxa fundazioak | Gizartea | Berria\nEureka zientzia museoa itxiko du Kutxa fundazioak\n2023ra arte jardungo du; itxi egingo du Ekogunea ere. Hango jarduerak Tabakalerara eramango ditu, «berrituta eta birformulatuta»\nHaur bat zientzia museoan, artxiboko irudi batean. GORKA RUBIO / FOKU Tamaina handiagoan ikusi\n2021eko urriak 30\nKutxa fundazioaren Eureka zientzia museoak hogei urte bete zituen joan den urtarrilean. Aurreikuspenen arabera, ailegatuko da datorren urteurrena ospatzera, baina hori izan liteke haren jarduneko azkena. Fundazioak iragarri du Donostiako Eureka zientzia museoa itxi eginen dutela. Zehaztu dute ixteko data, gainera: zentroak 2023an hetsiko ditu ateak. Emandako informazioaren arabera, ordea, museoan abiatutako proiektuak ez dira hutsean geldituko: Eurekan sortutako dibulgazio eta hezkuntza jarduerak «berritzea eta birformulatzea» da helburua, ondotik Tabakaleran leku hartzeko. 2001. urtean ireki zuten Eureka museoa, Donostiako Miramon auzoan eta erreferentzia ezinbestekoa izan da urteotan zientziaren dibulgaziorako egitasmoetan.\nEsan dutenez, orain gune berri bat sortuko dute Tabakaleran. Emandako datuen arabera, «diziplinarteko ezagutzarako gune bat» izatea nahi dute, eta helburua da kulturarekin, zientziarekin eta hezkuntzarekin loturiko eskaintza bat handik abiatuta egitea herritarrentzat. Kutxa fundazioaren esanetan, gunea Tabakaleran egoteak nabarmen lagunduko du «Gipuzkoako gizartearen premiekin hobeto konektatzen».\nHain zuzen, bide berri bati lotu zaio Kutxa fundazioa. «Kudeaketa eredua birdefinitu» egin nahi dutela adierazi dute fundazioko arduradunek prentsa ohar batean. Iritzi diote premiazkoa dela hainbat aldaketa egitea; 2030 Plan Estrategikoan jaso dituzte, hain zuzen ere, horretarako helburuak eta erronkak. Gipuzkoan «erreferente» izaten jarraitu nahi dutela esan dute, baina «izateko beste era batekin». Fundazioaren «iraunkortasunari» ere erreparatu diote eman dituzten argibideetan. Eman dituzten datuen arabera, hogei milioi euroko aurrekontua dute «Gipuzkoako gizarte osoari zuzendutako egitasmo eta proiektuetarako».\nEureka zientzia museoa ez da izanen ateak itxiko dituen bakarra. Kutxa fundazioak iragarri du Etxarriko (Nafarroa) Arotz Enea udalekuetako etxearen jarduna ere bertan behera geldituko dela. Zehaztu dutenez, itxia egon da COVID-19aren izurritea zabaldu zenetik, eta, azkenik, behin betiko ixtea erabaki du fundazioak. , Hernanin, Ekogunea ere itxi egingo dute. Hala ere, ingurumenarekin lotutako «hezkuntza proiektuekin» jarraituko duela esan dute, eta eragile batzuekin kontaktuan direla Ekogunea dagoen tokian «proiektu» bat egiteko.\nElurrak jadanik zuritu ditu Euskal Herriko hainbat eremu. A-15 autobidea itxi du Gipuzkoako Foru Aldundiak, botatako kazkabarragatik.


Santi Brouarden bizitzea batu dabe 'Antzara eguna' komikian - bizkaie.biz\nBizkaie! 2019-11-20 09:18 Kulturea\nHarkaitz Canok idatzi dau, eta marrazkiak Adur Larrearenak dira.\nHarkaitz Cano, Adur Larrea eta Garazi Arrula, Bilbon (argazkia: Bilbo Hiria Irratia, CC-BY-SA) | Ikusi handiago | Argazki originala\n1984ko zemendiaren 20an, gaur 35 urte, hil eben tiroz Santi Brouard mediku eta politikaria, Bilboko konsultan beharrean egoala. Euskal gizartea astindu eban hilketeak. Brouarden bizitzea, nortasuna, eguneroko pasarteak eta heriotzea jaso ditu Txalaparta argitaletxeak Antzara eguna komikian, iragana eta oraina lotuz. Kontakizunean, fikzinora jo dau Harkaitz Cano idazleak, errealidadea kontuan hartuta, jakina. Adur Larreak, bere partetik, zuri-baltzezko marrazkiak egin ditu, orain dala 35 urteko giroa agertzeko.\nTxalapartako editore Garazi Arrulagaz batera agertu dira jentaurrean Cano eta Larrea, Bilbon, komikiaren nondik norakoak azaltzeko. Pelikula baterako gidoia idazten hasi zan Cano, baina, azkenean, komiki formatuan ikusi dau argia proiektuak. Horren bizimodu aktibo eta esangura sozial zabala eukan gizon baten joan-etorriak komiki baten laburtzea izan da egileen kezka nagusietako bat.\nFikzinoaren bidez, Brouarden azken egunak kontetan ditu Antzara eguna-k, orduan pil-pilean egozan gai nagusietan ibilbidea eginaz. Persona publikoa ez eze, alderdi pribadua be erakusten ahalegindu dira Cano eta Larrea. Brouardek egunero aldean eroaten eban agendea lantresna baliotsua izan da zeregin horretan.\nEstereotipoetatik urrun ibili dira pertsonaien izakerak agertzeko orduan. Brouard bera, politikari eta pediatra ospetsua izateaz gan, bromazalea, hur-hurrekoa, kulturzalea eta euskaltzalea zala azpimarratu dabe Canok eta Larreak. Haren bikotekide Teresa Aldamiz be agertzen da istorioan. Hiltzaileak, Luis Morcillo eta Rafael Sánchez Ocaña, pertsonaia gaiztoaren topikoetatik ateratzen ahalegindu dira.\nAdur Larreak zuri-baltza aukeratu dau Brouarden bizitzea irakurleen begietara eroateko. 1980ko hamarkadako estiloak aztertu ditu, baita bestelako materiala be, orduko komikien estetikara hurreratzeko. Ganera, 1984ko kaleetako elementuak zehaztasunez kopiau ditu Larreak: Autoak, pintadak... Azken baten, Euskal Herriak bizi izandako garai ilun baten lekukotzea da, errealidadea bete-betean azaltzen dauen fikzinozko kontakizuna.


Azarorako eta abendurako antolatutako grebak. | GE-AMPA\nDenok gaude Euskal Hezkuntza Publioaren langileen lan baldintzak hobetzeko greba egiteko eskubidearen alde, baina batzuetan datak ez dira nahiko aurrerapenarekin jakiten eta honek zalantzak sortzen ditu gurasoen artean egunerokoaren plangintza egiterakoan. Plangintza hau errazteko zuen esku jartzen dugu sindikatuek antolatu duten greba ofizialen egutegia. GEaren aldetik eta ahal dugunean informatuko zaituztegu honeri buruz.\n– Azaroak 9an haurreskolak.\n– Azaroak 16ean sukaldariak.\n– Azaroak 23an hezkuntza berezia.\n– Azaroak 30an irakasleak.\n– Azaroak 12an sektore guztiak.\n« Etorri abenduak 2an Gernikan antolatu dugun Jaialdira eskola-jantoki bertokoak, jasangarriak eta osasuntsuak aldarrikatzeko.\nHemen dozue Urdaibain grabatutako Jangurie ekimenaren aurkezpen bideoa. »


Artxiboa - 2020 otsaila 10 - Sustatu.eus - Teknologia albisteak\nAnboto eta Wikipedia, Zaldibarko zabortegiko lur-jausiaz informatzen\nIparragirreren ibilbidea, hiru herri bizitza bat\nKolpe gogorra, baina honek, atzo baino talde indartsuagoa egiten gaitu. TALDE OSOAZ ERABAT HARRO!!???????????? Zaletuak, gaurkoan ere zuek izan zarete garaile, Mila aldiz ESKERRIK ASKO, harrotasunez bete gaituzue!⚪????Altsatu, ik\nZer gertatu da Zaldibarko zabortegian?\nZaldibarrekoa desastre bat da. Denbora luzez larriki gaizki kudeatutako zerbaiten emaitza. Ezin da konpondu, eta hemen gaude orain. Agintariak isilik, eta besteok beldurrez. Seguru Mallabira begira dabiltzala hondakinak mugitzeko.\n"Mingarriena informazio falta da eta bilaketa serio egiten ari ez direla"\nEmakume eta neska zientzialarien eguna ospatuko du Elhuyarrek\n4. eguna eta BERDIN jarraitzen dugu. Ez dugu interesik ikusten gure osaba hortik ateratzeko. Miña AMORRU bihurtu duzue. Gure senideak nahi ditugu.\nZaldibarko zabortegiko ezbeharra ekidin zitekeela salatzen du ELAk eta mobilizazioetan parte hartzera deitzen du\n2020ko Gazte Sozialisten Topagunearen Aurkezpen Nazionala Legazpin\nHondakin mendiak harrapatutako langileen bilaketak hirugarrenez etenda, kezka eta haserrea Zaldibarren\nEuskal kazetariaren balada (ezinbestez tristea). Diskurtsoaren arabera, euskara ardatz izango duen eta etorkizunera begira egongo den 20 milioi euroko museo baten berritze integralaren aurkezpenean galdera euskaraz egin eta ardura\nProtesta egiten ari dira Zaldibarren, Ermuan eta Eibarren\nPrentsaurrekoa Basauriko udaletxean, larunbateko STEAM festibala iragartzeko\nDisfuntzio sexualak eta horiek saihesteko zer egin


LOMCEren kontra mobilizazioak\n2015 azaroa 26, osteguna OrokorraIbai Gurasoak\nHezkuntza Plataformen Topaguneak manifestazioak deitu ditu lau hiriburuetan datorren larunbaterako, azaroak 28, LOMCEren kontra eta Hezkuntza-eredu propioaren alde.\nDonostiako ekitaldia (kalejira bat) arratsaldeko 17.00etan Donostiako Boulevardean hasiko da. Hau dela eta, Donostiako Jakintza Ikastolako Guraso Elkarteak Euskal Eskola Publikoaren garrantzia azpimarratu nahi dute mobilizazio honentan eta horretarako eskola publikoaren erreferentziarekin pankarta bat eramango dute. Horregatik mobilizazio honetan parte hartuko asmoa duten euskal eskola publikoko gurasoei dei bat egitea nahi dute pankarta honen inguruan elkartzeko eta kalejira batera egitea.\nAtxikituta Guraso Elkarteak argitaratuta eskutitza bidaltzen dizuegu. Bertan euskal eskola publikoko guraso bezala euren desadostasuna adierazten dute LOMCE eta HEZIBERRI HEZKUNTZA erreformen aurrean.\nHemen azaltzen dugu gutuna:\nEuskal Eskola Publikoko gurasook gure desadostasuna adierazi nahi dugu LOMCE eta HEZIBERRI hezkuntza erreformen aurrean.\nBi erreforma hauek gaitzesten ditugu: Hezkuntza sistema PROPIOrantz oztopo direlako eta ESKOLA PUBLIKOAk hezkuntzaren ARDATZ izateari utziko diolako. Guk, GUZTION ETA GUZTIONTZAKO eskola, pertsona guztion hezkuntza INTEGRALArekin konprometitua dagoena nahi dugu.\nEKITATEAN oinarritua eta jatorrizko desberdintasun sozial eta muga pertsonalak gainditzen dituena, bazterketa soziala ekidin eta desberdinaren INKLUSIOA bermatzen duen hezkuntza nahi dugu.\nHEZKIDETZAn heziz, EUSKAL KULTURA beste kulturekin elkar aberastuz, elebitasunean aurrera pausuak emanez EUSKARA indartuz, gure herriaren aurrerapena eta JUSTIZIA SOZIALA lortzeko GIZA BALOREAK irakatsiz, pertsonengan oinarritzen den pedagogia praktikan jarriz, ikastetxeko proiektuak eskola komunitatearen parte hartze DEMOKRATIKOArekin garatuz, eta LAIKOTASUNA bultzatuz.\nGuzti honengatik, Azaroak 28an, arratsaldeko 17:00 tan Donostiako Boulevardean ospatuko den manifestaldian parte hartzeko deia luzatu nahi dizuegu.\nArazoak 28ko partiduak\n2015 azaroa 26, osteguna PartiduakIbai Gurasoak\nAZAROAK 22KO MENDI IRTEERA BERTAN BEHERA\n2015 azaroa 19, osteguna Mendiko irteerak, OharrakIbai Gurasoak\nDatorren igandean Ausa Gaztelura egin behar genuen mendi irteera bertan behera uztea erabaki dugu. Eguraldiak okerrera egin behar du eta igandean ez dugu baldintza egokirik izango aurreikusia genuen txangoa aurrera eramateko, beraz, AZAROAREN 22AN EZ DA MENDI IRTEERARIK IZANGO.\nAzaroak 21eko partiduak\n2015 azaroa 18, asteazkena PartiduakIbai Gurasoak\nIBAI IKASTOLA JAKINTZA “B” lar. 11:30 DONOSTIA-BERIO\n3 -AXULAR LIZEOA “B”\nAusa Gaztelura mendi irteera\n2015 azaroa 13, ostirala Mendiko irteerakIbai Gurasoak\nNoiz: 2015 eko azaroaren 22an\nOraingoan Larraitz aldetik hasiko dugu Ausa Gaztelu mendira igoera ondoren Akapulkoko aterperuntz jeitsiera eginez. (txangoaren hasiera eta bukaera leku berean ez denez aurretik 3-4 auto Akapulkon utziko ditugu ondoren Larraitzen daduden autoen bila joateko)\nIrteera ordua eta lekua: 10:00tan Diario Vasco parean dagoen aparkalekuan elkartuko gara 10:35 ingurun Larraitzeko aparkalekuan egoteko (puntualak izan, bost minutu baino gehiago ez dugu itxarongo)\nLarraitzeko aparkalekura iristeko:\nAzaroak 14ko partiduak\n2015 azaroa 10, asteartea PartiduakIbai Gurasoak\nKaixo guztioi !!!\n2015 azaroa 7, larunbata OrokorraIbai Gurasoak\nOngi etorri IBAIGURASO web orri berrira. Dagoeneko martxan gaude. Oraindik zenbait ideia gauzatzear falta dira eta hobekuntzak egiten joango gara. Baina gogotsu eta ilusio handiz jarraituko dugu lanean.\nAzaroak 8 mendi irteera\n2015 azaroa 4, asteazkena Mendiko irteerakIbai Gurasoak\nFamilia agurgarria ,\nDatorren azaroaren zortzian, Ilae eta Ibai ikastolako kirol komisioak antolaturik, 2015-2016 ikasturteko lehen mendiko txangoa izango dugu.\nIrteera ikastolako haur guztiei eta familia guztiei zuzenduta dago.\nIbilbidea: oraingoan Aresotik irtenda Ulizar (866m) mendira igoko gara eta buelta. Informazio gehiago nahi duenak esteka honetan aurki dezake (profila, altuera tartea, mapa…)\nIrteera erreza izango da eta adin desberdintasunak izango direnez ez dugu inoren pausua estutuko.\nIrteera Ordua: azaroaren 8an goizeko 10:00tan geldituko gara Diario Vasco parean dagoen aparkalekuan. Bertan antolatuko ditugu ibilgailuak ahalik eta gutxien eramateko.\nJanari eta edaria: bakoitza bere janari eta edaria eramateaz arduratuko da. Kantinplora eta bazkaria eramatea gomendatzen dugu.\nAsegurua: lehen hezkuntzako 3,4,5 eta 6. mailako ikasleek badute eskola kiroleko asegurua. Segururik ez duzuen gainontzekoentzat (mendian federatua egotea adibidez) guraso elkarteak eguneko segurua izateko aukera ematen dizue 2,5€ ren truke.\nAsegurua lortzeko ondorengo formularioa bete beharko duzue datorren ostirala azaroak 6ko gaueko hamabiak baino lehen (Datuak seguroari pasatzeko dira).\nHala ere gogoratu bakoitza libre dela asegurua kontratatu edo ez kontratatzeko.\nInskripzioak: Gorogatu parte hartuko duzuenak aldez aurretik jakin arazi behar duzuela. Horretarako bi bide izango dira: Idazkaritzan (interneta ez dauzkazunok) edo Inskripzioko formularioa betetzen.\nBesterik gabe, mendiko egun polit honetara txiki, ertain eta handiak etortzera animatzen zaituztegu, baita gure ereduaen bidez haurrei naturaz gozatzen irakastea ere.


Udako aisia eta kirol kanpainetan izena emateko epea astelehenean irekiko da | El Diario Vasco\nTolosa GoierriUdako aisia eta kirol kanpainetan izena emateko epea astelehenean irekiko da\nUdako aisia eta kirol kanpainetan izena emateko epea astelehenean irekiko da\nEskaintza zabala izango da aurten ere udako kirol kanpainan. / ALARCIA\nZerbitzuak ekainaren 24tik aurrera eskainiko dira eta izen emateko epea maiatzaren 26an amaituko da\nAINARA ALARCIA LAZKAO. Sábado, 11 mayo 2019, 00:25\nLazkaoko udalak udako aisialdi zerbitzua eskainiko du aurten ere uztailean, udako kirol kanpaina martxan jartzearekin batera. Izena emateko epea astelehenean irekiko da bietan eta maiatzaren 26an amaituko da.\nAisialdi zerbitzuan izena emateko orria eta kirol kanpainari buruzko informazioa ikastolan banatuko zaie haurrei, baina polikiroldegian ere eskatzeko aukera izango dute behar dutenek. Polikiroldegian bertan entregatu beharko dira hain zuzen ere izen-emate orriak, bi zerbitzu hauetako edozein erabili ahal izateko.\nAisaialdi zerbitzua. Batetik, ekainaren 24tik uztailaren 24 eskainiko da aisialdi zerbitzua eta HH3tik LH6ra arteko haurrei zuzenduta egongo da, hau da, 2007 eta 2015 urte artean jaiotakoei. Guztira 180 haurrentzako lekua egongo da eta izen-emate ordena hartuko da kontutan plazak betetzeko garaian. Jolas giroan, hainbat jarduera, tailer eta ekintza izango dituzte parte hartzen duten haurrek.\nIaz egin zen moduan, aurten ere bi ordutegi egongo dira aukeran; lehena 09:00etatik 13:00etara izango da, eta bigarrena 10:00etatik 13:00etara. Izen emate orrian zehaztu beharko da zein ordutegitan jaso nahi den zerbitzua. Haur bakoitzagatik ordaindu beharreko kuota 95,70 eurokoa izango da zerbitzua 9.00etatik 13.00etara erabiltzen dutenengatik eta 71,75 eurokoa 10.00etatik 13.00etara erabiltzen dutenengatik.\nKirol kanpaina. Bestetik, Joxemiel Barandiaran udal kiroldegiak kirol eskaintza zabala du urte guztian zehar, baina irailetik ekainera eskaintzen diren ikastaro guztiez gain, uztailean aukerak areagotzen zaizkie lazkaotarrei udako kirol kanpaina martxan jartzean. Aurten, lehen hezkuntza eta batxilergoko ikasleei zuzendutako kanpaina hau ekainaren 24tik uztailaren 19ra luzatuko da.\nIkastaroei dagokionez, ohiko eskaintza izango da (igeriketa, irristaketa, tenisa, aerobik txikia, gimnasia erritmikoa, arku tiraketa...) eta iazko kanpainan lehen aldiz eskaini zen 'Kirolanitzeko jarduera' ere mantenduko da, egunero, bi orduz, haurrei kirol desberdinak ezagutu eta praktikatzeko aukera emanez. Aurtengoan, gainera, ikastaro berri bat ere izango da aukeran, zesta punta ikastaroa, eta DBHko eta batxilergoko ikasleek beste proposamenen bat izango balute, eskaera egiteko aukera izango dute. Horretarako, kiroldegira joan beharko dute,eta bertan adierazi zein ikastaro egin nahiko luketen. Eskaera bideratzeko ahalegina egingo du udalak.\nNarrasti eta anfibioak ezagutzeko irteera Aizkorri-Aratz parkean bihar Irakurri, Gozatu eta Oparitu kanpainako lehen saritua Lazkaon


Euskararen Eguna 21\nGaur, gure hizkuntzaren egunean, bukaera eman diogu aste osoko egitarauri. Ah! Kahoot txapelketaren irabazleak 4.Bko ikasleak izan dira, zorionak zuei eta partehartzaile guztiei!!\nEUSKARAK 365 EGUN!!\nAtzo, Euskararen astearekin jarraituz, Mintzodromoa izan genuen Arantzazuko Ama BHIn. DBH4ko ikasleek, aldiz, Makalarekin podcast tailerra egin zuten.\nGaur hasiera eman diogu Euskararen Asteari. 1.A-koek txalaparta tailer bat izan dute Felipe Ugarterekin. Primeran aritu dira! Hurrengo eguneten beste taldeen txanda izango da. Bihar ere 3. eta 4. mailakoek izango dute euskaraz gozatzeko aukera.\nArgazki eta bideo gehiago hemen\nLast Updated 3/25/21


Cuarto milenio - Wikipedia, entziklopedia askea.\n[[Kategoria:Plural Entertainment (en) ekoitzitako lanak]]\n[[Kategoria:Cuarzo Producciones (en) ekoitzitako lanak]]\nIker Jiménez eta Carmen Porter\n2005eko azaroaren 16a\nCuarto milenio (euskaraz Laugarren milurtekoa) Espainiako telebista saio bat da, Iker Jiménez gasteiztarrak eta Carmen Porterek aurkezten dutelarik. 2005ko azaroaren 16an Cuatro katean estreinatu zen, gaur egun Energy katean ere aireratzen delarik. SER irrati katean aurkezle berak aurkeztutako Milenio 3 ("3 milurtekoa") deritzon irratsaio "anaia" du. Igandero gaueko 22:45etan hasi ohi da.\nSaioak misterioa eta gai ezezagunak ukitu ohi ditu, tartean konspirazioak, okultismoa, kriminologia, astronomia, ufologia, psikologia, paraksikologia, demonologia, arkeologia, historia, zoologia eta fisika. Saioak gai horietako adituak, katedradunak, psikiatrak, fisikariak, historialariak, antropologoak, kriminologoak, astronomoak, naturalistak, idazleak eta kazetariak gonbidatu ohi ditu. Cuatro kateko saio zaharrenatoa da, baita ikuslego gehien duenetariko bat ere.\nCuarto milenio saioaren webgunea. Cuatro.com (Gaztelaniaz)\nCuarto milenio saioko programa guztiak osorik > Mitele.es (Gaztelaniaz)\nCuarto milenio saioren Facebook orrialdea (Gaztelaniaz)\nCuarto milenio saioaren fitxa FormulaTV webgunean ikusgai (Gaztelaniaz)\nIker Jimenezen webgunea (Gaztelaniaz)\nLa nave del misterio irratsaioaren Facebook orrialdea (Gaztelaniaz)\nLa nave del misterio irratsaioaren Twitter orrialdea (Gaztelaniaz)\nLa nave del misterio irratsaioaren zaletuen webgunea (Gaztelaniaz)\nIker Jiménezek zuzendutako lanak\nIker Jiménezek antzeztutako lanak\nCuatroren telebista saioak\nOrriaren azken aldaketa: 25 abendua 2020, 18:44.


Arrisku kardiobaskularra murriztu egiten da B taldeko bitamina-kopuru handia hartuz, Japoniako ikerketa baten arabera. | Consumer\nArrisku kardiobaskularra murriztu egiten da B taldeko bitamina-kopuru handia hartuz, Japoniako ikerketa baten arabera.\nBitamina horiek barazkiak, frutak, lekaleak, zerealak, arraina eta haragia dira.\nOsakako Unibertsitateak (Japonia) egindako azterlan baten arabera, B eta B-6 bitamina-folatoak dituzten elikagai gehiago kontsumitzeak murriztu egiten du iktusak eta bihotzeko gaixotasunek emakumeei eragiten dieten heriotza-arriskua, eta murriztu egin lezake gizonezkoen bihotz-hutsegiteak gertatzeko arriskua. Folato-iturriak barazkiak eta frutak, zereal integralak edo aberastuak, zereal gotortuak, lekak eta lekaleak dira. B-6 bitaminaren iturriak barazkiak, arraina, gibela, haragia, osoko zerealak eta zereal gotortuak dira.\nB taldeko bitaminen balioari buruzko aurkikuntzak bat datoz Europan eta Ipar Amerikan egindako ikerketekin, nahiz eta B-6 bitaminaren kontsumo dietetikoa, oro har, txikiagoa izan ohi den Japonian Estatu Batuetan baino. Hiroyasu Iso ikerketaren zuzendariak esan zuenez, japoniarrek folatoen eta B-6 bitaminaren kontsumo dietetiko handiagoa behar dute, eta horrek bihotzeko gaixotasuna prebenitzea ekar lezake.\n“Stroke: Journal of the American Heart Association” elkarteak 23.119 gizon eta 35.611 emakumeren datuak aztertu zituen, 40 eta 79 urte bitartekoak, eta elikagaien maiztasunari buruzko galdera-sortak osatu zituzten, azterketa zabal baten zati gisa. Ikertzaileek bost taldetan banatu zituzten parte-hartzaileak: B-6 bitamina eta B-12 bitamina. Batez beste 14 urteko jarraipenean, 986 iktus, 424 bihotzeko gaixotasun eta 2.087 pertsona hil ziren sistema kardiobaskularrari lotutako gaixotasunen ondorioz. Mantenugai bakoitzeko dieta baxuenekin eta altuenekin alderatuta, ikusi zuten folatoen eta B-6 bitaminaren kontsumo handiagoa gizonen bihotz-hutsegiteak eragindako heriotza gutxiagorekin lotzen zela; emakumeen kasuan, berriz, iktusa eta gaixotasun kardiobaskularra gutxitzen ziren. B-12 bitaminaren kontsumoa ez zen heriotza-arrisku txikiagoarekin lotu.\nIkertzaileek diotenez, folatoak eta B-6 bitaminak lagundu lezakete gaixotasun kardiobaskularrari aurre egiten, homozisteina maila murriztean. Homozisteina odoleko aminoazido bat da, eta dietak eta jaraunspenek eragiten diote. Azido folikoak eta beste B bitamina batzuek homozisteina organismoan deskonposatzen laguntzen dute. Ezin izan da lotura kausalik ezarri, baina frogatuta dago homozisteina gehiegi egoteak arterien barne-geruza kaltetu eta odol-koaguluak sor ditzakeela.\nbitamina folatos-eu gaixotasun kardiobaskular Zerealak